Prema Zakonu o rudarstvu i energetici Srbija ne može da kaže ‘ne’ Rio Tintu - CorD Magazine Prema Zakonu o rudarstvu i energetici Srbija ne može da kaže ‘ne’ Rio Tintu - CorD Magazine\nNe postoji dokument prema kome Srbija ima obaveze prema kompaniji Rio Tinto, ali da prema Zakonu o rudarstvu i energetici ima obavezu prema toj kompaniji, izjavila je premijerka Ana Brnabić\nIstakla je da je predsednik Srbije Aleksandar Vučić bio jasan kada je rekao da će projekat Rio Tinta „Jadar“ zavisiti od procene uticaja na životnu sredinu i od javnog uvida.\n„Ako po zakonu studija o proceni uticija na životnu sredinu kaže da to ne možete da uradite jer će biti negativnog uticaja na životnu sredinu, onda možete da izađete iz toga, zato je to ključni dokument, ali mi do te studije uopšte nismo ni došli,“ rekla je Brnabić.\nBrnabić je objasnila da, ako studija o proceni uticaja na životnu sredinu pokaže da je to u redu, ali građani na referendumu kažu ne, onda će se „verovatno ići na arbitražu“, dodavši da se Srbija obavezala kao zemlja kada je 2004. godine data prva dozvola za istraživanje.\nBrnabić je rekla da ona jeste komunicirala sa Rio Tintom i da nema dokumenta na osnovu kog postoje neke obaveze prema Rio Tintu dodavši da je poslednji put bila u Loznici 26. februara 2020. godine kada je završena studija o izvodljivosti i da „je tada niko nije pitao ništa o Rio Tintu“.\nBrnabić je objasnila da je Rio Tinto došao u Srbiju 2004. godine i da je od tadašnje vlade dobio odobrenje da radi istraživanja i uloži novac, a zatim 2006. godine i da proširi teritoriju istraživanja i uloži još novca i tako sve do 2012. godine, kada je ta kompanija tražila dozvolu da radi i velike bušotine i dobila dozvolu.\nPremijerka je istakla da je Rio Tinto do 2013. godine uložio između 150 i 200 miliona dolara i da jedna ozbiljna država ne može da otera investitora koji je za nešto dobio dozvolu po zakonu.\nDodala je da je Rio Tinto uložio u to što je zaposlio ljude u Srbiji, platio rudarsko-geološke kompanije da rade bušotine, kupio zemljište od građana, a da Srbija nije dobila ništa sem novca od prava na istraživanje, koje je uvedeno 2016. godine.\n„Vlada nije menjala zakone, menjala je samo to da mi možemo da naplatimo za istraživačke radove koje ranije nismo mogli da naplatimo“, kazala je Brnabić.


Više od polovine maturanata u Srbiji rezultate prijemnog tražila na Internetu Više od polovine maturanata u Srbiji rezultate prijemnog tražila na Internetu – Personal magazin\nU roku od samo četiri dana, svaki drugi maturant četvorogodišnje srednje škole u Srbiji potražio je rezultate prijemnog ispita na fakultete na sajtu prijemni.infostud.com, što je pokazatelj visokog korišćenja Interneta među ovom generacijom ali i značaja prisustva visokog obrazovanja na Internetu.\nNaime, od 1. do 4. jula, u jeku objavljivanja upisnih rang lista, sajt prijemni.infostud.com je imao 29.000 različitih posetilaca, a prema podacima Zavoda za statistiku, ove godine je četvrti razred srednje škole završilo oko 54.000 maturanata.\nTo znači da je maturantima u vreme upisa presudna brzina dolaženja do informacija i ažurnost koju Internet kao medij omogućuje, a koju su ostvarili preko sajta prijemni.infostud.com. Neki fakulteti i visoke škole ukazali su poverenje ovom sajtu objavivši rezultate upisa čak samo na njemu, a ne i na svojim zvaničnim Internet prezentacijama\nPrema poslednjem istraživanju, najbrojniji posetioci ovog Infostudovog sajta su maturanti gimnazija i srednjih ekonomskih škola (63%) a čak trećina je završila razred sa odličnim uspehom. Skoro polovina posetilaca, tačnije njih 44%, dolazi na prijemni.infostud.com jer na njemu, kako sami kažu, „ima više informacija nego na sajtu fakulteta/visoke škole”. Najčešće pretražuju informacije o studijama u zemlji, a podjednako su im aktuelni i testovi sa prošlogodišnjih prijemnih ispita, informacije o prijemnim rokovima, kao i saveti za uspešnu pripremu i polaganje prijemnog.\nViše od polovine maturanata u Srbiji rezultate prijemnog tražila na Internetu was last modified: July 17th, 2008 by Redakcija\nKING ICT potpisao ugovor o spajanju sa firmom Plus\nLetnji intenzivni SAP kursevi\njorgos Jul 21, 2008 at 9:14\nbravo za Infostud!


Poznato je da članovi kraljevske porodice sebi daju neuobičajene nadimke - tako je, recimo, princeza Dajana princa Vilijama zvala vombat i veliki Vili, a princ Džordž, navodno, nosi nadimak Arči. Kraljica Elizabeta oduvek je nosila nadimak "Lilibet", a za Megan je ova porodica ...\nKraljica Elizabeta Druga saopštila je da je razgovor o budućnosti princa Harija i njegove porodice bio konstruktivan i da će nastupiti prelazni period u kome će bračni par od Saseksa vrijeme provoditi sa obje strane Atlantika, tj. u Kanadi i Velikoj Britaniji.\nHari Verešanović danas je napunio 59. godina, a porodica mu je u životu najveća podrška. Hajrudin Hari Varešanović – Hari Mata Hari rođen je 16. januara 1961. godine u Sarajevu. Hari je odrastao na Vratniku, sunčanoj padini Sarajeva.\n"Nadam se da su svi spremni": Princ Hari se obratio javnosti putem video-snimka, koji je za samo pola sata pogledalo ...\nNa zvaničnom Instagram kanalu vojvode i vojvotkinje od Saseksa objavljeno je video obraćanje princa Harija, a tema su sportske igre Još uvek zakoniti vojvoda od Saseksa, Hari, obratio se danas javnosti prvi put od drame koja potresa Veliku Britaniju i kraljevsku porodicu nakon ...


Ko može da aplicira: Pravo da se prijave na Javni poziv imaju preduzetnici, mikro i mala privredna društva, koji su registrovani u Agenciji za privredne registre najranije pet godina u odnosu na godinu podnošenja zahteva, a čiji je:\nkupovina opreme/vozila (novih ili polovnih, ne starijih od pet godina);\nFinansiranje Programa: Privredni subjekti koji zadovolje uslove Programa mogu ostvariti pravo na finansijsku podršku u vidu bespovratnih sredstava u iznosu do 35% vrednosti ulaganja, odnosno do 45% vrednosti ulaganja za privredne subjekte koji pripadaju jedinicama lokalne samouprave koje su razvrstane u četvrtu grupu razvijenosti u skladu sa članom 12. Zakona o regionalnom razvoju i aktom Vlade kojim se utvrđuje jedinstvena lista razvijenosti regiona i jedinica lokalne samouprave. Preostali iznos ulaganja finansiraće se iz kredita Fonda sa rokom otplate do 5 godina u okviru koga je grejs period do jedne godine, a kamatna stopa od 1% godišnje uz garanciju banke ili 2% godišnje uz ostala sredstva obezbeđenja,uz primenu valutne klauzule.\nUkupno raspoloživa bespovratna sredstva za realizaciju ovog programa su 100.000.000,00 dinara.\nNapomena: Precizno i tačno popunjen Objedinjen zahtev kredit i bespovratna sredstva sa pratećom dokumentacijom u skladu sa Programom, predaje se Fondu na sledeće adrese: Bulevar Nemanjića 14a, Niš i Knez Mihailova 14, Beograd.


- Bili smo iznenađeni kada nam je javljeno da fudbaleri neće dobiti vize. Prvobitni dogovor bio je da će nam vize biti izdate u Beogradu, ali posle toga nam je rečeno da ćemo vize dobiti u ambasadi SAD u Santa Domingu, gde naša selekcija igra prvi prijateljski meč protiv Dominikanske Republike. Ipak, poslednja informacija glasi da ambasada nije u mogućnosti da nam izda vizu zbog situacije sa korona virusom, Američki savez uputio nam je izvinjenje – rekao je portparol FSS Milan Vuković za Tanjug.\nFudbalska reprezentacija Srbije krenula je na turneju po Severnoj Americi, ali su u avionu saznali loše vesti. Pošto dolaze iz Evrope i zbog pandemije korona virusa, Sjedinjene Američke Države odlučile su da im ne izdaju vize i prijateljska utakmica zakazana za 31. januar protiv SAD je otkazana.\nIpak, FSS je brzo reagovao i zakazao prijateljski meč sa Panamom, za 28. januar. Kako je naveo, Savez je brzo reagovao, kontaktirao FIFA i zakazano je gostovanje selekciji Paname.\n- Odmah smo kontaktirali naše prijatelje iz FIFA i u najbržem mogućem roku dogovorili smo utakmicu u Panami, za 28. januar, tri dana posle meča protiv Dominikane – podvukao je Vuković.


Katai: ''Svi misle da je lako šutirati penal, ali...'' - Sportske.net\nZvezda opet nije pobedila Partizan, ali Borjan priča o dominacijiTerzić potcenjivački o Partizanu, potkačio i ''katastrofalnog'' Simovića!Jokić analizirao JEDANAEST situacija sa derbija: ''Da je Marković dao gol, bilo bi mnogo problema!''Filip Stevanović bez uvijanja izneo svoj stav o derbiju! Jasna poruka Zvezdi!Stankovićeva poruka Erakoviću posle derbija!\n"Ne možemo biti zadovoljni osvojenim bodom. Mislim da smo odigrali sjajnu utakmicu. Naravno, analiziraćemo sve detalje sa utakmice, sada su još 'vruće glave', ali mislim da smo veoma dobro stajali na terenu kao i da smo dobro igrali. Sa druge strane, bitnije je da nismo izgubili, prednost je ostala ista i nastavljamo dalje tamo gde smo i stali, a to je put ka novoj tituli", rekao je Katai.\n"Nije svejedno kada izvodite penal, naročito na derbiju. Svi misle da je jedanaestearac lako šutirati, ali desi se promašaj.\nTrema je sigurno postojala, ali tako je i na svakoj utakmici. To je deo našeg posla i moramo da živimo sa tim, ali mi je drago što sam bio precizan", naveo je Katai.\nZvezda je prekinula niz od 10 pobeda u Super ligi, ali je i dalje zadržala osam bodova prednosti nad Partizanom.\n"Bitno je da smo ostali na istom odstojanju u odnosu na rivale. Okrećemo se sada utakmici protiv Hofenhajma u Evropi. Moram dati naš maksimum kako bismo ostvarili što bolji rezultat.\nNemamo toliko vremena za odmor, raspored je veoma gust od početka sezone. Imali smo dve reprezentativne pauze, kada smo mogli malo da odmorimo. Idemo dalje, to nam je posao", naveo je Katai.


Sjajan nastup Lepe Brene u Bugarskoj : Crveni tepih\nSjajan nastup Lepe Brene u Bugarskoj\nPosle 20 godina od legendarnog nastupa na stadionu „Vasil Levski“, na koji se pred 100.000 obožavalaca spustila predsedničkim helikopterom, Lepa Brena je ponovo pokorila Bugarsku.\nFolk diva održala je u subotu uveče u dupke punoj novootvorenoj sofijskoj areni „Armejc“ koncert za pamćenje. Više od 20.000 Bugara došlo je da vidi Brenu, koja je do arene, baš kao i na beogradskim koncertima, doletela helikopterom.\n” Najlepši rođendan proslavila sam ove godine na koncertu u Beogradu, a drugi po redu moj najlepši koncert je ovaj u Sofiji. Učinili ste me srećnom i ponosnom, i da znate da ćete kao publika i kao nacija ostati zauvek u mom srcu. Volim vas mnogo”, rekla je Brena, koja je tokom tri sata izvodila najveće hitove, pretežno iz osamdesetih godina, kao i pesme sa novog albuma „Začaran krug“. Koncertu je prisustvovao i pevačicin suprug Slobodan Boba Živoinović.


Thaci: Na Kosovu neće biti nove Republike Srpske - Kameleon M&M\nThaci: Na Kosovu neće biti nove Republike Srpske\nPredsjednik Kosova Hašim Tači rekao je na okruglom stolu na temu “Šta znači korekcija granice između Kosova i Srbije?“ da je korekcija granice dobro rješenje za okončanje sukoba između Srbije i Kosova.\nMeđutim Tači je istakao da korekcija granice ne podrzumijeva podjelu Kosova, niti pripajanje Sjevera Kosova Srbiji, kao ni stvaranje nove Republike Srpske na Kosovu.\nPredsjednik Kosova Hašim Tači rekao je na okruglom stolu sa predstavnicima civilnog društva da će se sveobhuvatni sporazum sa Srbijom veoma teško postići. On je naglasio da Kosovo mnogo rizikuje ako izgubi ovu priliku i ne postigne ovaj sporazum i istovremeno ne riješi pitanje demarkacije sa Srbijom.\n“Međunarodna zajednica je skoncentrisana na postizanje sporazuma između naših dviju zemalja kao nikada prije. Važno je da iskoristimo ovu priliku i da postignemo ovaj sporazum, jer ako izgubimo ovu priliku, poslije izbora za institucije Evropske unije, koji će se održati na proljeće slijedeće godine, rizikujemo da se mi kao Kosovo i kao regija suočimo sa još zatvorenijom Evropskom unijom za zapadni Balkan”, kazao je Tači.\nTači je naveo da se kada je riječ o finalnoj fazi dijaloga sa Srbijom zalaže za četiri tačke.\n„Kao prvo, Kosovo teži ka konačnom sporazumu sa Srbijom, a ne ka još jednom prolaznom sporazumu, koji će odložiti stvari za nekoliko godina. Drugo, za nas potpuna normalizacija odnosa između Kosova i Srbije znači međusobno priznanje između države Kosovo i države Srbije. Treće, očekujemo da se ovim sporazumom, kroz formalno priznavanje Kosova i Srbije učlanimo u Ujedinjene nacije, postanemo članica evropskog savjeta OEBS-a, NATO-a i da nam se pruži perspektiva za evropske integracije. Četvrta tačka je korigovanje granice sa Srbijom. Šta to znači? To znači da nećemo imati podjelu Kosova, nema otcjepljenja sjevernog dijela Kosova, neće biti Republike Srpske na Kosovu. To sam ranije rekao i sada ponavljam nećemo nikad razgovarati pod bilo kojim okolnostima o jezeru Gazivode ili cijelom gradu Mitrovci”, poručio je predsjednik Kosova.\nTači je odbacio, kako je kazao glasine, da korekcija granica vodi u nove sukobe.\n“Postoje glasine da korekcija znači sukob, međutim, ovaj proces označava kraj dugog sukoba, a ne početak novog sukoba. Ratna vremena između Kosova i Srbije su prošla. Kraj sukoba biće određen postavljanjem granice između Kosova i Srbije. Takav sporazum će biti doprinos miru i stabilnosti ovog dijela Balkana”, smatra Hašim Tači.\nO Preševskoj dolini\nUčesnike okruglog stola je zanimalo i odakle predsjedniku toliko optimizma da će Preševo, Medveđa i Bujanovac biti dio Kosova, na šta je on kazao da je to realnost, kojoj on teži na osnovu zahtjeva Albanaca iz tih dijelova Srbije.\nTači je rekao i da ne postoji određeni period za postizanje konačnog sporazuma, ali dodaje da postoje očekivanja da se to desi do proljeća.\nOkrugli sto na temu “Šta znači korekcija granice između Kosova i Srbije” organizovao je Kosovski demokratski institut.\nVučićeva izjava o mogućem priznanju Kosova nakon nekoliko sati promijenjena


Larcore A2 – novi, lakši saćasti panel kategorije A2 u ponudi kompanije Tehnomarket - Prozori + Vrata\nALU stolarija Larcore A2 – novi, lakši saćasti panel kategorije A2 u ponudi kompanije...\nTehnomarket, za sada prisutan na tržištu Evrope, Azije, Afrike i Severne Amerike, upravo je realizovao prvu referencu LARCORE A2 materijala na Balkanu. Kompanija koja više od 14 godina nudi vodeće svetske brendove koji se odlikuju beskompromisnom kvalitetom, postala je prepoznatljivo ime na polju prodaje i obrade raznih vrsta panela.\nLARCORE A2 i LARSON superiorni kompozitni paneli proizvodi su kompanije Alucoil, čiji je Tehnomarket generalni distributer na teritoriji Balkana. Kvalitet panela proizvedenih u Europi, potvrđen velikim brojem sertifikata, uz najveći lager u regionu koji znatno smanjuje vreme dostave i širok spektar boja i uzoraka, osnovne su karakteristike proizvoda koje ga kvalifikuju za ugradnju na zahtevnim projektima poput La Vella zgrade u Madridu, DC Tower-a u Beču ili aerodroma u Cirihu. Razvojni tim kompanije je, pored visoko kvalitetnih proizvoda, spreman predložiti i namenska rešenja za najrazličitije zahteve projekata, uz potpunu podršku prilikom projektovanja i ugradnje panela u sklopu VENT ventilsanih fasada.\nPoslednjih godina Tirana je postala svojevrsni zamajac građevinske industrije u Albaniji, donevši brojne projekte koji su pomerili granice projektovanja, tehničke inovacije i arhitektonskog izraza u regionu. Ovaj trend možda se najbolje ogleda u monumentalnom, razigranom projektu Park Gate koji se nalazi na samom ulazu u poznati Grand park na južnoj strani grada.\nOvaj multifunkcionalni centar asimetričnog oblika i avangardnog dizajna, projektovan od strane Xplan Studia sastoji se od više povezanih delova koji se uzdižu preko 13 spratova na istočnoj i sedam na zapadnoj strani, uz obilje zelenih terasa i strateški integrsanih sadržaja. Građevinska kompanija Mane TCI, deo Balfin Grupe izgradila je objekat, dok je sam projekat i realizaciju ventilisane fasade obložene Larcore A2 aluminijumskim saćastim panelima postavljenim na Tehnomarket VENT Hide aluminijumskoj podkonstrukciji izvela kompanija Martini iz Tirane.\nVišebojna ventilisana fasada daje izuzetan individualni pečat zgradi i znatno doprinosi ispunjenju strogih ekoloških standarda kroz visok stepen toplotne izolacije i energetske efikasnosti samog objekta. Za oblaganje fasade iskorišteno je gotovo 10.000 m2 LARCORE A2 aluminijumskih saćastih panela debljine 14mm, u 5 različitih nijansi radi postizanja specifične fasadne estetike.\nLARCORE A2 paneli koriste sve već istaknute prednosti Larson-a: atraktivan kolorit, moderan dizajn i laku obradu. Paneli se proizvode u debljinama od 5,5mm do 40mm, premda se za potrebe oblaganja fasada najčešće koriste Larcore paneli u debljini od 8mm do14mm. Proizvode se u maksimalnoj širini do 2m i dužini do 9m. Svojom saćastom ispunom od primarnog aluminijuma i 2 sloja aluminijumskog lima, Larcore paneli se odlikuju izuzetnom čvrstoćom i malom težinom, i kao takvi, pored primene u građevinarstvu, nalaze primenu i u brodskoj, vazduhoplovnoj i železničkoj industriji gde se proizvode u dužinama čak i do 14m.\nPrethodni tekstREČ STRUČNJAKA: Ulazna vrata\nSledeći tekstGREEN TALKS: „nZEB & BIM – kako do održive gradnje?


Tag / Košarkaška reprezentacija Novog Zelanda / Vesti online\nMega Leks doveo reprezentativca Novog Zelanda\nKošarkaški reprezentativac Novog Zelanda Kori Vebster potpisao je ugovor do kraja sezone sa Mega Leksom, saopštio je klub iz Sremske Mitrovice.\nSP u Španiji: Litvanija u finišu "slomila" Novi Zeland\nKošarkaška reprezentacija Litvanije plasirala se u četvrtfinale Svetskog prvenstva pošto je u Barseloni pobedila Novi Zeland 76:71 (23:9, 13:17, 22:24, 18:21).\nSP u Španiji: I Novozelanđani u čudu, Amerikanci nastavili dominaciju\nSelekcija SAD savladala je Novi Zeland 98:71 (27:20, 30:15, 18:19, 23:17) u trećem kolu grupe C Svetskog kupa u Španiji.\n"Orlovi" posle dosta muke savladali Novi Zeland u pripremnoj utakmici u Vršcu 83:79 (24:22, 18:23, 19:15, 22:19). Igrali Krstić i Teodosić.\nKošarkaši Rusije u četvrtfinalu SP\nKošarkaška reprezentacija Rusije plasirala se u četvrtfinale Svetskog prvenstva u Turskoj, pošto je večeras u osmini finala savladala Novi Zeland rezultatom 78:56 (22:21, 9:6, 20:13, 27:16).\nLitvanija iznenadila Španiju\nKošarkaši ubedljivi protiv Novog Zelanda\n19:57 >> 21:19\nTanjug, Mondo, Vestionline 0 komentara\nKošarkaši Srbije pobedili Novi Zeland\nKošarkaška reprezentacija srbije uspešno je startovala na turniru "Adidas kup" u Istanbulu savladavši danas selekciju Novog Zelanda sa 76:71 (17:21, 15:18, 27:12, 17:20).


Ljudi koje ne drma kriza... - Sportske.net\nLjudi koje ne drma kriza...\n"France Football" objavio listu sportista koji najviše zarađuju na godišnjem nivou. Tajger Vuds ima najveću kintu, a Mesi prvi na listi kada su u pitanju fudbaleri...\nČasopis "France Football" svake godine obajvljuje top listu sportista koji stave najviše novca u svoj džep na godišnjem nivou.\nKao i prethodne dve sezone napadač Barselone Leo Mesi je najviše zaradio, čak 33 miliona za godinu dana.\nNa drugom mestu je Dejvid Bekam iz L.A. Galaksija sa 31,5 miliona, dok je na trećem mestu Kristijano Ronaldo sa 29,2 miliona evra.\nNa globalnoj rang listi najplaćeniji sportista je Tajger Vuds, koji je imao prihode od 52 miliona evra, na drugom mestu je još jedan profesionalni golfer Fil Majklson sa 46 miliona, dok je na trećem Kobi Brajant sa 39, a odma iza njega još jedan košarkaš NBA lige LeBron Džejms (37 miliona).\nRodžer Federer zarađuje 36 miliona godišnje, dok legenda Formule 1, uprkos zalasku karijere, ima prihode od čak 34 miliona evra godišnje.\nBaš je kriza, nema šta...


Gejmeri za gejmere: e-sport humanitarni turnir - Mingl\nGejmeri za gejmere: e-sport humanitarni turnir\nSigurno ste do sada čuli,videli ili bili na mnogo humanitarnih turnira u fudbalu, košarci, odbojci i raznim sportovima. Ovoga puta organizuje se nešto sasvim novo na našim prostorima, a to je humanitarni e-sport turnir pod nazivom Gejmeri za gejmere.\nOvaj turnir u organizaciji Addicted e-Sport i lvlUP e-Sport će se održati 23. februara u Beogradu i 24. februara u Novom Sadu. Cilj turnira je da se prikupi novčana pomoć za Nastasju Nedimović, koja boluje od raka koštane srži.\nNastasija je sestra poznatog srpskog Dota2 igrača Viktora Kneževića, i supruga Nemanje Nedimovića, koji se takođe bavi gejmingom. Njoj je 2016. godine ustanovljena dijagnoza multipli mijelom, odnosno rak koštane srži, i to u šestom mesecu trudnoće. Nakon porođaja je došlo do komplikacija i Nastasija ostaje nepokretna. Nastasja je pravi borac, majka dvoje dece, sportista, nekadašnja vaterpolistiknja koja je učestvovala na Evropskom prvenstvu 2006. godine kao srpska reprezentativka.\nTurnir će obuhvatiti četiri najpopularnija e-sport naslova na dve lokacije u dva dana! U Beogradu će se igrati CS:GO i Hearthstone 23. februara u Gamepub igraonici koja se nalazi na Voždovačkom stadionu. U Novom Sadu se dan kasnije, 24. februara, održava turnir u lvlUP Barcraft igraonici, a igraće se LoL i Dota2. Svi turniri će se igrati na ESL platformi, a takođe su planirani i humanitarni strimovi na Twitch i Youtube.\n“Ovim putem želimo da okupimo sve ljude dobre volje koji vole da se bave esportom u našoj državi na bilo koji način, i pokažemo da smo i mi, gejmeri, ljudi kao i ostali i razbijemo predrasude sa kojima se svakodnevno susrećemo", objašnjavaju iz organizacije.\nZa više informacija i prijavljivanje na turnir posetite FB stranicu LVlUP Barcraft & e-sport club.\nTekst: Marko Rajković


Narodna skupština okreće leđa Miloradu Dodiku\nDodik je tražio da se ove odluke proglase štetnim po nacionalne interese smatrajući da ih je Predsjedništvo BiH donijelo bez konsenzusa\nNarodna skupština Republike srpske danas je na posebnoj sjednici, koja je okončana, glasala o pet odluka Predsjedništva Bosne i Hercegovine u kojima je preglasan član Predsjedništva BiH Milorad Dodik.\nNSRS nije potvrdila dvotrećinskom većinom izjave člana Predsjedništva BiH iz Rs-a o proglašenju Odluka Predsjedništva BiH, usvojenih na 25. redovnoj sjednici Predsjedništva BiH održanoj 31. marta 2022. godine, veoma štetnim po vitalne interese Rs-a.\nNarodna skupština nije dvotrećinskom većinom potvrdila odluku o potvrđivanju Izjave člana Predsjedništva BiH iz Rs-a o proglašenju Odluke o odobravanju zaključivanja Memoranduma o razumijevanju između Centralne izborne komisije BiH i Misije Organizacije za evropsku bezbjednost i saradnju u BiH (OEBS BiH) koja je usvojena bez konsenzusa na 25. redovnoj sjednici Predsjedništva BiH održanoj 31. marta 2022. godine, veoma štetnom po vitalne interese Rs-a.\nTakođer, nije potvrđena ni odluka o potvrđivanju Izjave člana Predsjedništva BiH iz Rs-a o proglašenju Odluke o odobravanju zaključivanja Memoranduma o razumijevanju u vezi sa saradnjom u području izbora između CIK-a BiH i Državne izborne kancelarije Mađarske koja je usvojena bez konsenzusa na 25. redovnoj sjednici Predsjedništva BiH, održanoj 31. marta 2022. godine, veoma štetnim po vitalne interese Rs-a.\nNije usvojena odluka o potvrđivanju Izjave člana Predsjedništva BiH iz Rs-a o proglašenju Odluke o odobravanju zaključivanja Sporazuma o učešću BiH u međunarodnom istraživanju kompjuterske i informacione pismenosti ICILS 2023 koja je usvojena bez konsenzusa na 25. redovnoj sjednici Predsjedništva BiH, održanoj 31. marta 2022. godine, veoma štetnom po vitalne interese Rs-a.\nOsim toga nije potvrđena ni odluka o potvrđivanju Izjave člana Predsjedništva BiH iz Rs-a o proglašenju Odluke o odobravanju zaključivanja Sporazuma o učešću BiH u međunarodnom istraživanju o učenju i podučavanju TALIS 2024 koja je usvojena bez konsenzusa na 25. redovnoj sjednici Predsjedništva BiH održanoj 31. marta 2022. godine, veoma štetnom po vitalne interese Rs-a.\nNi peta odluka nije potvrđena, a to je odluka o potvrđivanju Izjave člana Predsjedništva BiH iz Rs-a o proglašenju Odluke o odobravanju zaključivanja Sporazuma o učešću BiH u međunarodnom istraživanju trendova u znanju matematike i prirodnih nauka TIMSS 2023 koja je usvojena bez konsenzusa na 25. redovnoj sjednici Predsjedništva BiH, održanoj 31. marta 2022. godine, veoma štetnom po vitalne interese Rs-a.


Bežinarević: Podrška novinarki Snežani Čongradin, pretnje se moraju sankcionisati! - #1od5miliona\n© 2021 #1od5miliona\nBežinarević: Podrška novinarki Snežani Čongradin, pretnje se moraju sankcionisati!\nKopredsednik Pokreta “1 od 5 miliona” Martin Bežinarević osudio je pretnje koje je novinarki Snežani Čongradin uputio tim menadžer Fudbalskog saveza Srbije preko društvene mreže Fejsbuk, i dodao da je to rezultat “sezone lova” na slobodne medije koju je otvorio šef naprednjaka Aleksandar Vučić.\n“Kada neko ko se predstavlja kao predsednik svih građana gotovo svakodnevno etiketira novinare i naziva ih plaćenicima, kada izdajnicima novinare nazivaju javni funkcioneri, a to ponavljaju njihova glasila linčujući ih po naslovnicama, onda će i običan građanin, pa i tim menadžer FSS, pomisliti da ima “puno pravo” da se jezivim pretnjama obračunava sa novinarima. To što danas proživljava Snežana Čingradin, kao i drugi profesionalni novinari koji su meta napada, jeste dokaz da živimo u duboko zatrovanom društvu. I to jeste posledica bolesnog vladanja kojem svedočimo već deceniju”, kazao je Bežinarević.\nOn je dodao i da osim huškačke retorike javnih funkcionera i režimskih tabloida, sve većem progonu novinara doprinosi i izostanak adekvatnog odgovora pravosudnih organa.\n“Nema odgovora nadležnih na pretnje novinarima i od strane državnika i od strane običnih građana. Štaviše, 30 godina se zločini nad novinarima ne kažnjavaju – još uvek nema krajnjeg epiloga niti za skorašnje paljenje kuće novinara Milana Jovanovića iz Grocke, niti za ubistva Slavka Ćuruvije, Dade Vujasinović, Milana Pantića koja su se desila pre više decenija”, kazao je Bežinarević.\nBežinarević je naglasio i da bez slobodnih medija nema slobodnog društva, te da se mora stati u zaštitu novinara koji neretko “stavljaju glavu na panj ne bi li građanima isporučili istinu”.\n“To je obaveza svih nas – nas koji se informišemo zahvaljujući hrabrim novinarima i novinarkama i nas koji ne pristajemo na režimsku propagandu i cenzuru”, kazao je Bežinarević.\nReković na 55. protestu #1od5miliona poručila Vučiću da će uskoro i on koristiti parolu „Sloboda za Aleksandra”\nFormirani organi Zelenog fronta “1 od 5 miliona”\n10 dana zatvora ili novčana kazna ako počistite smeće i odnesete ga Vesiću


NIKOLIĆ "Milanović podseća na PAVELIĆA" - Nova Borba\nNIKOLIĆ "Milanović podseća na PAVELIĆA"\nPredsednik Srbije Tomislav Nikolić smatra da rečnik prvog čovek SDP-a i bivšeg premijera Hrvatske, Zorana Milanovića podseća na rečnik Atne Pavelića.\nNikolić je rekao da je to o Srbima mislio i lider NDH Ante Pavelić.\nPredsednik Srbije ipak kaže da bez obzira na to, Srbija pruža ruku pomirenja.\n"Bojim se da protok od više decenija uopšte nije uticao na mnoge ljude u Hrvatskoj. Mi nećemo zatvarati ni granicu, niti svoje odnose sa Hrvatskom. I dalje pružamo ruku pomirenja. Ponavljam, od Hrvatske zavisi hoćemo li imati dobre odnose ili ne", rekao je Nikolić za Sputnjik.\nNikolić se osvrnuo i na Srbe u Hrvatskoj rekavši da bi oni zbog ovakvih reči Milanovića molgi ponovi biti progonjeni, a kako je rekao, Srbija ne sme na to da gleda i da ostane ravnodušna.\n"Ako na mržnji prema jednom narodu formirate svoju unutrašnju politiku i nagoveštavate kakva će ta politika da bude prema susednoj državi, onda to znači da Hrvatska i dalje srlja u ponor i da ne pomažu upozorenja iz Srbije, iz EU, preko Atlantika, od mnogih država, od mnogih ljudi koji žele dobro Zemljinoj kugli“, kaže Nikolić.\nPodsetimo, ceo region uzburkale su Milanovićeve tajno snimljene reči da su Srbi "šaka jada". Nakon toga reagovao je i ministar unutrašnjih poslova Srbije Nebojša Stefanović, a priliku da poentira iskoristio je i Milanovićev rival Zlatko Hasanbegović.


Pravno-poslovna škola nagradila učenike koji su postigli značajne rezultate na takmičenjima - JUGPRESS\nPravno-poslovna škola nagradila učenike koji su postigli značajne rezultate na takmičenjima\nPravno-poslovna škola u Nišu je nagradila svoje učenike koji su na takmičenjima svih nivoa osvojili jedno od prva tri mesta i na taj način doprinili da se ime njihove škole još jednom čuje. Prema rečima direktora Milorada Gavrlivića uspesi učenika na mnogobrojnim takmičenjima u znanju, ali i sportskim, doprineli su da se ova škole nađe na prvom mestu liste škola u Srbiji koje mogu da se pohvale uspehom koji postižu njeni đaci. Svečana dodela nagrada takmičarima i sportistima organizovana je u okviru obeležavanja Dana škole.\n„Škola je sada proslavila 27 rođendan, a pandemija koronavirusa koja je obeležila ovu godinu nije omela naše učenike i njihove profesore koji su ih pripremali da na takmičenjima na kojima su učestvovali postignu izuzetne rezultate. Škola se ponosi svih njihovim dostignućima u toku ove školske godine“, kazao je direktor Milorad Gavrilović.\nPosebno izdvaja takmičenje iz matematike.\n„Na ovom takmičenju učenici su osvojili prvo mesto u ekipnom plasmanu i dva prva mesta u pojedinačnom plasmanu. Tu je i drugo mesto iz statistike na republičkom nivou, treće mesto iz poslovne ekonomije, četvrto iz računovodstva. Bilo je dosta takmičenja na državnom nivou koja ne organizuje Ministarstvo prosvete, nauke i tehnološkog razvoja i zajednica naših škola na kojima su naši učenici osvajali nagrade.To je, recimo poslovni izazov a na ovom takmičenju naša učenica Nina Marinović koja je učestvovala i na Balkanijadi“, navodi Milorad Gavrilović.\nSpisak nagrada je dug i teško je sve nabojati, ali u školi sa ponosom ističu i uspeh sportista.\n„U sportu smo imali predstavnike i na gradskom i na republiškom nivou u stonom tenesu, plivanju, džudou, atletici. Posebno sam zadovoljan radom profesora koji su imali dovoljno snage da u uslovima u kojima smo radili pronađu talente kod dece za određene oblasti i da ih na najbolji način pripreme za takmičenja“, dodaje direktor Gavrilović.\nDodaje da, ukoliko bi se škole rangirale prema uspesima učenika na takmičenjima Pravno-poslovna škola u Nišu bila bi daleko najbolja na toj rang listi.\nMiljana Mitrović je maturant Pravno-poslovne škole i takmičila se u poslovnom izazovu. Na regionalnom takmičenju je osvojila prvo mesto.\n„Nagrada mi puno znači jer to znači da škola prati naš rad a još važnije je to što vrednuje naše uspehe. To je podsticaj i za ostale đake da što više učestvuju u svim aktivnostima i na taj način povećaju vidljivost škole. Odim toga rad u vannastanim aktivnostima doprinosi i njihovom ličnom napretku“, kaže Miljana Mitrović.\nIzabrala je poslovni izazov jer smatra da će je to pripremiti i pomoći joj u daljem radu. Priprema da upiše Ekonomski fakultet i smatra da će joj takmičenja na kojima je do sada učestvovala pomoći i nastudijama, posebno iskustvo koja je stekla na njima.


BiH odobren izvoz sadnog materijala na rusko tržište - Index.ba\nOvako je propao i “Agrokor”: Svaki stanovnik RS-a dužan je oko 6.000 KM\n”Naši intenzivni pregovori sa ruskom stranom rezultirali su pozitivnim vijestima za domaće poljoprivrednike. Kompanija ‘Poljoagro’ iz Šamca dobila je zeleno svjetlo za nastavak izvoza sadnica voća na rusko tržište, nakon što su inspektori Ruske agencije za fitosanitarni nadzor utvrdili da je ova kompanija ispunila sve uslove za nastavak izvoza”, rekao je ministar Košarac.\n”Vrijednost ugovorenog posla veća je od milion evra, a posebno me je ohrabrila činjenica da je ova kompanija u 2021. godini obezbijedila veću količinu sadnica namijenjenih ruskom tržištu u odnosu na prošlu godinu”, naglasio je ministar Košarac.\n”Cijeneći domaće potencijale i perspektivu za proizvodnju sadnog materijala, važno nam je da unaprijedimo posao i jačamo spoljnotrgovinsku razmjenu sa Ruskom Federacijom. Otvaranjem novih tržišta štitimo domaću proizvodnju i dajemo šansu našim poljoprivrednicima za nastavak i razvoj poslovanja”, poručio je ministar Košarac.\nPrethodni članakSrbija slavila u Zenici: Prvi poraz Zmajeva na kraju fenomenalnih kvalifikacija\nNaredni članakZvaničnici Afganistana: Povlačenje američke vojske je neodgovorno i sebično


Sertifikate bonitetne pouzdanosti dobilo 3.995 kompanija iz BiH\n29.11.2016. / 15:31\nSARAJEVO, U sklopu projekta „Sertifikacija bonitetno pouzdanih preduzeća u BiH“, 3.995 kompanija iz BiH dobilo je certifikate bonitetne pouzdanosti, koje im je dodijelila kompanija LRC iz Sarajeva, na osnovu stručne analize finansijskih izvještaja i ostalih ekonomskih parametara. Zahvaljujući tome, ovih 3.995 bonitetno pouzdanih firmi u BiH, od čega njih 2.673 u FBiH, a 1.322 u RS, zvanično je dobilo potvrdu vrhunskog tržišnog kredibiliteta, objavile su na portalu Poslovne novine.\nPrema riječima Adnana Hrenovice, generalnog direktora kompanije LRC iz Sarajeva, certifikat boniteta pouzdanosti potvrđuje da su finansijsko stanje i opšte poslovanje kompanije iznad prosjeka i da se nosilac sertifikata boniteta nalazi među 12.9 posto najpouzdanijih kompanija od ukupno 30.738 preduzeća u BiH, koja su predala finansijske izvještaje za 2015. godinu.\n– Cilj projekta je da kompanijama, koje su to svojim poslovnim rezultatima dokazale, omogućimo da imaju nezavisnu i mjerljivu ocjenu svog tržišnog kredibiliteta, kako bi bile prepoznate kao poželjni poslovni partneri. Zahvaljujući dobijenim certifikatima, ovih 3.995 bonitetno izvrsnih firmi sigalizira stabilnost i sigurnost potencijalnim klijentima, dobavljačima i bankama – rekao je Hrenovica za Poslovne novine.\nDžemal Drinjak, direktor kompanije ETI BiH, koja se bavi proizvodnjom opreme za kontrolu i distribuciju električne energije, nije krio zadovoljstvo zbog certifikata bonitetne pouzdanosti, koje im je dodijelila LRC kompanija. Prema Drinjakovim riječima to priznanje je značajno za njihovu kompaniju, koja ove godine obilježava 16 godina od osnivanja, te predstavlja obavezu da istraju na kvalitetu svojih proizvoda.\n– Ovaj sertifikat je kruna našeg dosadašnjeg uspješnog rada, koji je zasluga svih zaposlenih, ali i osnivača našeg društva, kompanija JP “Elektroprivrede BiH“ i ETI iz Slovenije. Naša kompanija zapošljava 53 radnika, od čega je njih 40 u proizvodnji. Uspijevamo da sve svoje obaveze izmirimo na vrijeme. ETI BiH plasira svoje proizvode na tržište četiri države: BiH, Crne Gore, Kosova i Makadonije, a ukupni prihod od prodaje u ovoj godini iznosi 6,2 miliona KM. Od toga je na tržištu BiH ostvarno prihod u iznosu oko 4,3 miliona KM. Najveća satisfakcija nam je da ljudi cijene domaći i kvalitetni prozivod, nešto što je budućnosti i naše kompanije i države BiH – rekao je Drinjak.\nKompanija „Schachermayer“ d.o.o. dugi niz godina predstavlja primjer uspjeha i pouzdanosti na bh. tržištu, kako kod kupaca, tako i kod partnera i dobavljača. Prema riječima Ivice Šmigoca, direktora ove kompanije, još od davne 1838. godine „Schachermayer“ važi za jednu od najuspješnijih kompanija u svojoj industriji u cijeloj Evropi.\n– Orijentacija prema partneru, kontinuiranom razvoju modernih i inovativnih poslovnih rješenja i izvanredna logistička podrška su glavni nosioci naše tržišne strategije, koja i donosi najbolje rezultate – naglasio je Šmigoc.\nSertifikat bonitetne pouzdanosti se izdaje na engleskom jeziku, kako bi firmama poslužio kao referenca i u komunikaciji sa inostranim kompanijama, investitorima i dobavljačima, a prema riječima Adnana Hrenovice iz LRC-a, predstavlja izvrstan alat za promotivne i marketinške aktivnosti kompanija. Za sada, izgled i metodologija sertifikata bonitetne pouzdanosti isti je za firme u BiH i Sloveniji, a u dogledno vrijeme trebao bi postati uniforman i u ostalim zemljama regiona.\n– Zahvaljujući kompaniji LRC-a i Prvoj bonitetnoj agenciji iz Slovenije, koje nastoje proširiti ovu saradnju i na ostale bonitetne agencije, nadamo se da će uskoro biti uspostavljen jedinstven sistem verifikacije finansijski najpouzdanijih privrednih subjekata u regionu – istakao je Hrenovica.\nDa bi pravno lice bilo kvalifikovano za nosioca sertifikata bonitetne pouzdanosti, mora biti registrovano u BiH, poslovati uz ostvarenu dobit, ne smije biti u procesu stečaja ili likvidacije. Takođe, mora predati finansijske izvještaje nadležnoj agenciji za posljednje dvije godine.\n– U toku posljednje izvještajne godine pravno lice mora ostvariti prihode od najmanje 100.000 KM i ne smije imati prikazan gubitak iznad visine kapitala. U momentu izdavanja sertifikata, pravno lice ne smije imati blokiranih bankovnih računa u periodu od jedne godine, čak ni za period od jednog dana – objasnio je Hrenovica.\nU skladu s metodologijom ocjenjivanja finansijskog statusa kompanija, u okviru LRC-ovog Business Intelligence System-a, pravno lice mora imati najnižu ocjenu boniteta 4 (odličan) ili 5 (izvrstan). Pravno lice sa ocjenom boniteta 4 mora imati povećanje prihoda, dobiti i broja uposlenih, a tekuće obaveze ne smiju iznositi više od 50 posto ostvarenih prihoda za posljednju izvještajnu godinu.\n– Pod pojmom bonitet, u poslovnoj praksi podrazumijevaju se kvalitet i poslovna i finansijska stabilnost pravnog lica. Ocjena boniteta privrednih subjekata kreira se u skladu sa međunarodnim standardima i najboljoj praksi, a na osnovu dinamičkih i statičkih pokazatelja tj. ocjene pokazatelja o finansijskoj poziciji i finansijskom rezultatu. Predstavlja neophodnu pretpostavku za donošenje kvalitetnih poslovnih odluka – dodao je Hrenovica. Poslovne novine\nTagovi: bonitetkvalitet pravnog licasertifikatvazno


Psihološke reakcije na gubitak posla: Zašto baš ja? - Biznis i Finansije\nHome\tPosle 5\tPsihološke reakcije na gubitak posla: Zašto baš ja?\nPsihološke reakcije na gubitak posla: Zašto baš ja?\nby bifadmin 21. jula 2009.\nOsim svoje ekonomske i pravne strane, otpuštanje zaposlenih ima i značajnu psihološku dimenziju. Osobe koje su dobile otkaz ne samo da ostaju bez prihoda, već gube samopouzdanje, porodičnu stabilnost i društvenu dinamiku, a ukoliko negativna osećanja potraju, mogu prerasti u bolest.\nU Srbiji, koja već ima armiju od približno milion nezaposlenih, svetska ekonomska kriza doneće novi talas otpuštanja, i pojačati osećaj nesigurnosti, neizvesnosti i egzistencijalne ugroženosti. Pesimističke procene kažu da će u 2009. godini čak 120.000 ljudi ostati bez posla. Iako nije za utehu, i ostatak sveta poslednjih meseci potresaju protesti izazvani nepopularnim ekonomskim merama kao što je otpuštanje viška radnika, ukidanje pojedinih socijalnih programa, smanjenje plata, preraspodela na druga, najčešće lošije plaćena radna mesta, ukidanje bonusa i materijalnih stimulacija. Neminovno, to raspiruje konflikte između poslodavaca i zaposlenih, a kolege i dojučerašnji saradnici prinuđeni su da se “nadmeću”, često ne birajući sredstva, kako bi opstali u preduzeću. Usled egzistencijalne nesigurnosti, u sve većem broju evropskih zemalja građani protestuju i protiv stranih radnika, uvereni da im oni oduzimaju preko potrebna radna mesta.\nČinjenica da su žitelji Srbije i ovog regiona izloženi krizi već dvadesetak godina može biti naša prednost, ali i hendikep. Na jednoj strani, već smo razvili određene mehanizme zaštite i efikasne modele ponašanja u kriznim vremenima, na drugoj, naši kapaciteti za “podnošenje“ različitih gubitaka prilično su iscrpljeni, možda čak i potrošeni. Koliko smo zapravo psihološki jaki da preživimo novu seriju otkaza i osiromašenja, pitamo docenta dr Jasnu Veljković, specijalistu kliničkog psihologa sa Fakulteta za primenjenu psihologiju.\n“Naš narod se naizgled pokazao veoma sposobnim u preživljavanju i adaptaciji na mnogobrojne nedaće i probleme tokom protekle dve decenije. Uostalom, u psihologiji krize i kriznih stanja postoji i termin “adaptacija na stres“. Međutim, i za najjačeg čoveka postoji tačka lomljenja preko koje više nije u stanju da podnosi gubitke. Otuda i značajno povećana stopa nasilja u porodici, često sa fatalnim ishodima, povećani broj samoubistava i pokušaja samoubistva, učestala pojava psihosomatskih bolesti, napada panike i drugih vrsta psihičke rastrojenosti. U takvom stanju otkaz može biti presudni faktor, jer sa sobom često pokreće “inkapsulirane“ traume, doživljene u prethodnih dvadeset godina. Reakcija pojedinaca na gubitak posla je nepredvidiva, a zavisi od mnogih faktora: od same ličnosti, njenih prethodnih iskustava, opšteg psihofiziološkog stanja’’…\nGubitak posla je veliki stres, jer čovek koji je dotle imao obezbeđene prihode, postaje egzistencijalno ugrožen, kao i njegova porodica. Tada se javlja osećanje nemoći i nanete nepravde, često kombinovano sa besom, kao i nemogućnost projekcije budućnosti. Niko ne može lako preživeti otkaz, ističe Veljković, jer je to napad na čovekov integritet, na osećaj sigurnosti i na njegovo samopoštovanje, s obzirom da je posao koji obavlja bitan deo slike koju ima o sebi.\nEmotivne faze posle otkaza\n“Postoji sled osećanja koji se po pravilu javlja kad nastupi krizni događaj. Prvo osećanje je neverica i šok. Ova faza različito traje kod različitih ličnosti, ali u tom trenutku čovek je blokiran, bez inicijative, prosto “ukočen“ od užasa. Zatim se u njemu smenjuju različita, veoma jaka osećanja: žaljenje, bes, očajanje… Doduše, neko se paradoksalno situaciji ponaša “kao da se ništa nije dogodilo“. Važno je da se čovek ne zaglavi u ovoj fazi, posle koje treba da sledi postepena adaptacija na novo stanje, koja dovodi i do konkretne akcije: pronalaženje rešenja. Ako kriza potraje predugo može da preraste u bolest“, upozorava Jasna Veljković, “i zato je psihološka podrška neophodna u stanjima krize izazvane gubitkom posla’’.\nPoslodavci često zanemaruju psihološku stranu problema vezanih za otpuštanje radnika. Fokusirani na organizacione, pravne ili finansijske aspekte smanjenja broja radnika, oni kao da ne žele da se razmišljaju o tome kako da svoje ljude pripreme na eventualni otkaz i pomognu im da se lakše snađu u novonastaloj situaciji. Naša sagovornica ističe da je u tome neophodna pomoć psihologa, što se primenjuje u mnogim zapadnim kompanijama, “gde nijedan radnik ne napusti posao bez ukazane psihološke pomoći, kao i preporuke šefa za buduće potencijalne poslodavce. U ovaj proces se uključuje i socijalni radnik koji upućuje osobu koja je ostala bez posla na njegova zakonska prava u ostvarivanju socijalne zaštite“.\nPrema istraživanju TNS Medium Gallup Srbija, čak 47% građana Srbije strahuje od mogućeg gubitka posla, a samo jedna trećina je sigurna da će zadržati radno mesto. U jednom drugom istraživanju, 44% naših građana svoje raspoloženje ocenjuje kao depresivno. Razlog tome je “tranzicioni šok“, odnosno kako objašnjava Veljković: “Borba za opstanak tera ljude u surove kompetitivne odnose, gde se fer play odavno ne poštuje. Besparica istovremeno pokreće i konfliktne odnose i svađu u kući, kao i duboko osećanje nezadovoljstva u porodici. Bilo bi dobro da pokušamo da budemo strpljivi i tolerantniji jedni prema drugima, posebno prema onim najbližim“. Istovremeno, energiju nekonstruktivnog besa koji potiče iz krajnjeg očaja i nemoći trebalo bi usmeriti u korisne svrhe, što podrazumeva reorganizaciju porodičnog života i obaveza, kao i uspostavljanje pokidanih veza sa ljudima sa kojima možda možemo uraditi i isplanirati nešto novo, što će nam izoštriti fokus i ponuditi moguće alternative.\nI mada je svima poslednjih meseci postalo jasno koliko je teško ali i važno zadržati posao, jedna internet anketa u Srbiji pokazala je da gotovo polovina ispitanika ne bi pristala na smanjenje plate, ukoliko bi to bio uslov da ostanu na radnom mestu. Smanjenje plate za 10% prihvatilo bi 29% anketiranih, platu umanjenu za više od četvrtine prihvatilo bi 6% ispitanika, a 3% se izjasnilo da bi pristali i na dvostruko manju platu samo da zadrže posao.\nU trenutku kada se širom sveta razmatraju mere za ublažavanje posledica ekonomske krize i očuvanje radnih mesta, jedno od ključnih pitanja za državu i kompanije je po kom kriterijumu vršiti selekciju kadrova: da li zadržati najproduktivnije, ili one koji su socijalno najviše ugroženi, mlade kojima tek predstoji karijera, ili one koji su već iskusni, ali i u godinama kad teško mogu da traže novo radno mesto? Naravno, i sindikati se na različite načine uključuju u ovu priču, pa predlažu da otkaz ne mogu dobiti oba supružnika koji rade u istoj firmi, samohrani roditelji i druge socijalno ugrožene kategorije. Na pitanje da li zaista može da se napravi pravedna selekcija i koju kategoriju stanovništva otkaz najviše pogađa, Veljković kaže: „Teško je svakome, posebno onima čija porodična egzistencija počiva na toj jednoj plati. Sa jedne strane, ljudi u zrelim godinama hendikepirani su u nalaženju novog posla jer se danas iskustvo i znanje malo cene. Mladi ljudi opet, gubitkom posla onemogućeni su da slede svoj normalni razvojni put, da se odvoje od roditelja i formiraju svoju porodicu. Oni koji su u braku, postaju materijalno zavisni od partnera što bitno remeti ravnotežu partnerskih odnosa, dok samci imaju osećaj da su odjednom na brisanom prostoru i pitaju se kuda da krenu. Svako je ugrožen na specifičan način, a oslonac na kraju ipak moramo tražiti u sebi samima“.


"Veliko srce" za dečiji osmeh u Kragujevcu - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac "Veliko srce" za dečiji osmeh u Kragujevcu\n"Veliko srce" za dečiji osmeh u Kragujevcu\nsreda, 23 maj 2012 07:45\nDečije igralište u okviru vrtića "Crvenkapa", rekonstruisano u sklopu projekta "Veliko srce", svečano je otvoreno u Kragujevcu. Zahvaljujući više od 18.000 korisnika kreditne kartice "Veliko srce", vrtić "Crvenkapa" dobio je obnovljeno dečije igralište, opremljeno najmodernijim spravama za igru i druženje za mališane iz Kragujevca i okoline. Ovo je jubilarni, 10 vrtić čije je igralište obnovljeno tokom 3 godine trajanja ovog humanitarnog projekta.\nTokom tri godine sprovođenja ovog zajedničkog projekta Eurobank EFG i Fondacije "Ana i Vlade Divac", više od 8.000 mališana iz čitave Srbije dobilo je priliku za lepše odrastanje u svojim vrtićima. "Veliko srce" pruža mogućnost građanima da podrže obnovu dečijih igrališta u državnim obdaništima širom Srbije, bez ikakvih dodatnih troškova. Ova jedinstvena MasterCard kartica koristi se kao bilo koja standardna kreditna kartica, uz dodatni doprinos humanom cilju – boljoj budućnosti dece širom Srbije.


Dodik u Gradišci: Najavljena rekonstrukcija dva magistralna puta | Banjaluka.net\nSrpski član i predsjedavajući Predsjedništva BiH Milorad Dodik najavio je danas u Gradišci rekonstrukciju magistralnih puteva Klašnice-Gradiška i Vrbaška-Kozarska Dubica.\nDodik je rekao da je u Gradišci vidljiv sveukupni razvoj čemu je značajno doprijenila i pomoć sa republičkog nivoa, te naveo da će se nakon izgradnje novog mosta na Savi za ovaj grad otvoriti i nove razvojne mogućnosti.\nKao veoma važno za bezbjednost stanovništva i materijalnih dobara, Dodik je istakao rekonstrukciju Savskog nasipa, a ukazao je i na značaj ulaganja u energetsku efikasnost Bolnice, te dodao da bi u taj projekat trebalo da uđe i zgrada Gimnazije.\nDodik je rekao da je pandemija preusmjerila ogroman novac u zdravstveni sektor, ali da je Republika Srpska stabilna finansijski i politički, kao i grad Gradiška.\nOn je u obraćanju novinarima nakon sastanka sa rukovodstvom grada Gradiška najavio da će u naredna tri mjeseca posjetiti sve lokalne zajednice u Republici Srpskoj.\nSastanku su prisustvovali i ministar finansija Republike Srpske Zora Vidović, ministar poljoprivrede, šumarstva i vodoprivrede Boris Pašalić, ministar saobraćaja i veza Nedeljko Ćorić i ministar za prostorno uređenje, građevinarstvo i ekologiju Srebrenka Golić, te direktori “Autoputeva Republike Srpske” Dušan Topić i “Puteva Republike Srpske” Davor Kostrešević.\nPrisutni su bili i potpredsjednik Narodne skupšitne Denis Šulić, te narodni poslanici SNSD-a iz Gradiške Ranka Perić Romić i Ognjen Žmirić.


RIK: U budžet vraćeno oko pola milijarde dinara, koji nisu potrošeni na izborima\nU budžet Srbije vraćeno je 554 miliona dinara, novac koji je bio planiran, a nije potrošen za održavanje prošlogodišnjih predsedničkih izbora, saopšteno je danas na sednici Republičke izborne komisije.\nZa sprovođenje predsedničkih izbora u 2017. godini bilo je planirano 1,07 milijardi dinara, a utrošeno je 49,9 odsto tih sredstava. Predsednik RIK Vladimir Dimitirijević rekao je na sednici Komisije da je 554 miliona dinara već vraćeno u budžet i objasnio da sva sredstva namenja za predsedničke izbore nisu potrošena, jer nije bilo drugog kruga izbora.\nRIK je danas na sednici usvojio Izveštaj o korišćenju i raspolaganju sredstvima za rad Skupštine Srbije u delu koji se odnosi na redovan rad RIK i na sprovođenje predsedničkih izbora u 2017.\nUkupan skupštinski budžet za 2017. iznosio je 3,07 milijardi dinara, a od tih sredstava nešto vise od 26 miliona dinara bilo je namenjeno za redovan rad RIK-a.\nEvo koliko će da KOŠTAJU predsednički izbori\nRIK je, kako je rekao zemenik sekretara Komisije Branko Marinković, utrošio 90,43 odsto planiranih sredstava za redovan rad, odnosno 23 miliona dinara.\nNeutrošeni novac namenjen za RIK je takođe vraćen u budžet Srbije.\nNovi poslanici u Skupštini\nRepublička izborna komisija dodelila je danas mandate novim poslanicima DJB Nadi Kostić i SRS Zoranu Despotoviću.\nNada Kostić, internista-endokrinolog iz Beograda, u parlamentu će zameniti Miloša Boškovića koji je podneo ostavku na mesto poslanika DJB.\nTri nova poslanika u Skupštini Srbije\nZoran Despotović, veterinarski tehničar iz Prijepolja, novi je poslanika radikala kome je mandat dodeljen umesto Zorana Krasića koji je nedavno preminuo.\nPo proceduri, nakon izveštaja RIK-a, Skupština Srbije treba da potvrdi mandate novim poslanicima, a prethodno će zasedati i skupštinski Administrativni odbor.\nDaka: Savetodavna uloga OEBS-a na izborima na Kosovu\nPak: SNS sledeće nedelje donosi odluku o izborima\nLjajić: Za izbore sada postoje jači razlozi nego pre


Tužba protiv EU za zločine protiv čovečnosti\nMigranti na brodu blizu obale Libije (arhivski snimak)\nEvropska uniija bi se mogla naći pred Međunarodnim krivičnim sudom zbog, kako stoji u tužbi koju potpisuju dvojica mladih advokata, zločina protiv čovječnosti izvršenih prema migrantima tokom godina migrantske krize. Evropskim članicama, prije svih, Njemačkoj, Francuskoj i Italiji se, pored ostalog, zamjera da su namjerno dozvoljavalje gubitke života onih koji su preko Mediterana pokušavali da se domognu Unije, kako bi tako odgovorili ostale da ne kreću u tu avanturu.\nEvropska unija i njene članice dijele krivicu za zločine protiv čovječnosti, stoji, pored ostalog, u široko obrazloženoj tužbi koja je u ponedjeljak, 3. juna podnijeta Medjunarodnom krivičnom sudu. Zločini se odnose na evropsku politiku prema migrantima, politiku koja zaslužuje istragu zbog hiljada slucajeva gubitka života migranata u Mediteranu, što je, prema dvojici mladih advokata koji su podnijeli tužbu, dio evropske politike još od 2014 i izbijanja migrantske krize.\n"Namjerno se žrtvuju životi migranata sa jednim jedinim ciljem: odvraćanja ostalih da se upuste u avanturu traženja sigurne luke u EU", stoji, pored ostalog, u optužnici napisanoj na 245 strana, a koju potpisuju Huan Branko, koji je nekada radio za Medjunarodni krivični sud i francusko ministarstvo spoljnih poslova i izraelski advokat Omar Šac.\nEvropa i dalje nema jedinstveno rešenje za migrante\nBrisel i evropske članice, prije svih Francuska, Njemačka i Italija se prozivaju i zbog politike vraćanja migranata u ruke libijske obalske straže i u migrantske kapove na libijskoj obali, odakle stižu brojni izvješaji o nehumanom tretmanu migranata, seksualnom ropstvu i raznim zloupotrebama migranata, prisiljenih da tu čekaju na razriješenje sudbine.\n"Svjesno je stvorena najsmrtonosnija migrantska ruta na kojoj je najmanje 12 hiljada ljudi izgubilo živote", stoji u optužnici protiv Brisela i njegovih članica. Pored ovoga, evropska strana je znala da će se migranti koje vrati u Libiju, naći u tamošnjim logorima, gdje će nad njima biti izvršena najgora moguća zlodjela, što je čini krivom za najnehumaniji, organizivani napad na civilnu populaciju u cijeloj istoriji Međunarodnog krivičnog suda, navode advokati.\nNjihova tužba ne sadrži konkretna imena počinilaca zločina, ali se u njoj često navode citati i odluke ključnih evropskih lidera, uključujući i njemačku kancelarku i francuskog predsjednika.\nItalija preti blokadom brodova koji prevoze migrante\nU Evropskoj komisiji nisu željeli da komentarišu, po njima, nepostojeću pravnu akciju dvojice advokata, te su, umjesto toga podsjetili da su tokom 4 evropske operacije na Mediteranu spasili gotovo 730 hiljada migranata.\n"Nije evropska politika ta koja je dovela do ljudskih tragedija već nehuman i opasan posao krijumčara ljudima koji zarađuju na ljudskim nevoljama i ljudske živote izlažu rizilku. Umjesto da se međusobno optužujemo, treba radije da radimo zajedno kako bi se okončala ova situacija.Naš prioritet je uvijek bila i uvijek će biti zaštita života, kao i obezbjedjivanje humanog tretmana svih koji se nadju na migrantskoj ruti. Sve naše akcije su bazirane na evropskom pravu, a naš dijalog sa libijskim vlastima je fokusiran na poštivanje ljudskih prava migranata i izbjeglica", poručila je portparolka Evropske komisije, Nataša Berto.\nŠpanija prihvatila brod sa migrantima koji je Italija odbila\n"Nemoć Evropskog saveta da reši migrantsku krizu"\nMigranti tužili Italiju zbog saradnje sa libijskom obalskom stražom


Republika / 5.000 ljudi se vratilo u Srbiju: Danas avion za Bratislavu, narednih dana, Pariz, Frankfurt i Vašington\n- Danas je let za Bratislavu, sutra za Pariz i Frankfurt, a prekosutra će biti organizovan let za Vašington, vratiće naše građane - naveo je Dačić.\n- Nema više nijednog našeg državljanina na aerodromu ili negde na granici, pa mora da se to hitno reši. Moj apel je svima koji ne moraju da se vrate, da ne planiraju povratak dok se ova kriza ne smiri - poručio je Dačić.\n- Ako je nastao veštačkim putem, onda je to biološki rat u kome smo svi žrtve, a ako je prirodnim putem nastao, to je sasvim drugo - rekao je Dačić.\n- I onaj ko ima milione, umreće kao i najsiromašniji građanin, jer kada je reč o borbi za život i smrt, bogatstvo ne daje neku privilegiju - rekao je Dačić i dodao da je ova kriza verovatno posledica svega što smo radili planeti.\nSrbija Beograd Avion Ivica Dačić Srbi Ministar spoljnih poslova\nIvica Dačić: Umro sam od smeha kada sam video da gusle pevaju o Crnoj Gori i NATO


novi singl | Novosti.rs\nTag novi singl\nPOSVETA RODNOM GRADU: Promocija singla "Beograde" Lene Kovačević večeras u Čačku\nDŽEZ i pop muzičarka Lena Kovačević objavila je singl "Beograde", koji su uradili njeni stari saradnici.\n18. 07. 2021. u 09:34\nCRVENA HAVAJKA POSLE TAMNIH TONOVA: Nova pesma Borisa Novkovića, znanog po brojnim hitovima još iz doba Jugoslavije\nKANTAUTOR Boris Novković najavio je novi studijski album još jednim singlom, "LJeto je".\n30. 06. 2021. u 10:37\nZNAČI NAM PODRŠKA BRAĆE: Feđa Dimović o novom singlu svoje grupe "Beogradski sindikat"\nGRUPA "Beogradski sindikat" objavila je u nedelju, povodom svog 22. rođendana, novu pesmu i spot "Danima".\nLJUBITELJI Ivana Ivanovića Đusa poprilično su iznenađeni njegovim poslednjim singlom, koji odudara od svega što je do sada radio.\nNEKADAŠNJI osnivač, bas gitarista i pevač beogradskog pop rok benda "Kristali", Dejan Gvozden, nakon prvog singla "Svedok jutra", kojim je najavio svoj solo album, objavio i drugi singl "U tvojim očima".\n"KIŠNA NEDELJA" NAJAVLJUJE ALBUM: Novi singl "Hladnog piva" sa himničnim refrenom\nGRUPA "Hladno pivo" objavila je singl "Kišna nedelja", kao najavu novog izdanja koje njihovi obožavaoci s nestrpljenjem očekuju, s obzirom na to da je prethodni album "Dani zatvorenih vrata" objavljen još 2015.


U organizaciji Ambasade SAD danas je održana Radionica o unapređenju pristupa javnim dokumentima – Agencija za Informacije i Privatnost\nU organizaciji Ambasade SAD danas je održana Radionica o unapređenju pristupa javnim dokumentima\nPod pokroviteljstvom Ambasade SAD, posebno sa Kancelarijom za razvoj, pomoć i obuku tužilaštava u inostranstvu, danas je održana radionica o poboljšanju pristupa javnim dokumentima. Deo panela za diskusiju bili su i komesar Agencije za informacije i privatnost, gospođa Krenare Sogojeva-Dermaku, i stalni pravni savetnik Američke ambasade, gospodin Majkl Grant.\nSa druge strane, učesnici ove radionice bili su predstavnici tužilaca i sudova, kao i civilnog društva. Stoga su važan deo ove diskusije bili izazovi civilnog društva u pristupu javnim dokumentima, ali i izazovi institucija da obezbede pristup i nedostatak internih propisa za klasifikaciju dokumenata. Poverenik je ovom prilikom upoznao prisutne o radu i organizaciji IPA, kao i obavezama koje za predmetne institucije proističu iz Zakona br. 06 / L-081 o pristupu javnim dokumentima, naglašavajući svrhu Agencije, a to je praćenje ovog zakona.\nStalni pravni savetnik, g. Michael Grant, zahvalio se Komesaru na datim pojašnjenjima i istakao da su ovakve radionice veoma neophodne za povećanje saradnje institucija sa civilnim društvom, odnosno sa svim građanima Republike Kosovo.


Demokratski front nastavlja protest, šatori i bina nisu uklonjeni\nKomunalna policija u Podgorici i pored najave nije danas uklonila binu i šatore pristalica opozicionog Demokratskog fronta (DF) koje 11 dana protestuju ispred zgrade Skupštine Crne Gore, a čelnici DF saopštili su da će od sutra nastaviti protest i u drugim crnogorskim gradovima.\n“Ovu binu i šatore pozvani su da brane poslanici DF i oni će to uraditi”, rekao je okupljenima jedan od čelnika DF Andrija Mandić.\nOn je pozvao okupljene da se uzdrže od bilo kakvih reakcija prema nadležnima kako bi se izbegli incidenti koje bi “režim iskoristio”.\nPotpredsednik Skupštine i funkcioner DF Branko Radulović rekao je da Front “ne priznaje nijedan dokument koji nije potpisao vrh režima”.\n“Neka ga (režim) potpiše…, a taj koji krene da ukida slobode, ne bio ga ja u njegovoj koži”, poručio je Radulović.\nDemokratskom frontu čije pristalice protestuju ispred zgrade Skupštine u Podgorici, juče je naloženo da ukloni binu i šatore s glavnog gradskog bulevara do danas u 10.30, ili će to učiniti komunalna policija.\nČelnici DF, međutim, u utorak uveče sa protesta poručili da će postaviti još šatora i da će poslanici tog opozicionog saveza dočekati komunalnu policiju ispred skupštne, a najavili su da će od sutra uveče “ponovo šetati i širom Crne Gore”.\nDemokratski front traži ostavku vlade premijera Mila Đukanovića i formiranje prelazne vlade koja bi pripremila izbore.


Posle hapšenja pripadnika zdravstvene mafije\nIstraga i straga\nTreba čestitati Dragani Jovanović na hapšenju pripadnika zdravstvene mafije. Ipak, to nije konačan spisak budući da Vlada Šubarević nije vođa mafije već njen izvršilac, kao i ovi drugi koji su pohapšeni, a iznos od 65 miliona dinara nije ni 10 odsto od ukupno ukradenog samo na gradskom nivou\nPiše: Insajdet L - 21\nČitaocima Tabloida mogao bi biti zanimljiv podatak da je prilikom otkrivanja najnovijeg kriminala u zdravstvu bio udružen rad vojnih i policijskih službi, i to direktnim Tadićevim naređenjem. Postavlja se pitanje zašto do sada njegov kum Šutanovac nije dozvoljavao da se policija u istrazi koristi saznanjima Vojne obaveštajne službe, ali je odgovor odskora poznat: pošto VMA polako ali sigurno biva prepuštena samofinansiranju, Vojska joj svesrdno pomaže u tome.\nVojni obaveštajni podaci do sada nisu korišćeni prilikom takvih istraga, ali je sada Šutanovac naredio da se pomognu hapšenja čelnika civilnih zdravstvenih ustanova, jer će to sigurno dovesti do odliva pacijenata iz civilnih bolnica ka VMA i većih prihoda za tu kuću, barem privremeno. Onda bi se boljim poslovanjem VMA ponovo nametnula NATO-u kao visokoprofitabilna bolnica, u koju ne treba puno ulagati već je treba samo preuzeti, kupiti ili šta već od Ministarstva odbrane. Tako se opet dolazi do zatvorenog kruga Šutanovac-Tadić-Đilas unutar Demokratske stranke, u kome se rešava sudbina hiljada zaposlenih radnika u zdravstvu.\nZbog afere Davinić, kada je Mlađan Dinkić namestio svog ministra u Saveznoj vladi jer nije hteo s njim nego s Marovićem da podeli pare, G17 nije omiljena u Vojsci i najveći problem im je bio Mladen Spasić, šef UBPOK-a, koji je minirao sve akcije hapšenja organizovanih kriminalnih grupa, a zdravstvenu mafiju direktno štitio. Posle njegove smene otkrivaju se novi dokazi i direktna veza ministra Milosavljevića sa direktorima beogradskih kliničkih centara i domova zdravlja. Vladan Šubarević je bio samo insajder u gradskoj vladi, koji je u ime Demokratske stranke u vreme Nenada Bogdanovića i posle njega imao odrešene ruke u zdravstvu. Zoran Ivanković iz Gradske bolnice je ORL specijalista kao i on, ali i član Demokratske stranke, pa je Šubareviću bio idealan za mutljavine. Doktor Milinić iz "Bežanijske kose" je ministrov intimus i Šubareviću je direktno ministar Tomica naredio da Milinića ne dira kada je i "Bežanijska kosa" došla pod gradsku vlast, jer ga je obučio za sve vidove pljačke. Šubarević ga je, kao visokokvalifikovanog lopova, odmah uključio u biznis.\nSlično je bilo i sa Ivom Berisavcem kome je akademik Peško (zamenik direktora KC Srbije) kućni prijatelj, što se videlo po neuspelom hapšenju Berisavca, koje je Peško direktno osujetio jer je dobio informacije od svojih doušnika iz BIA i javio Berisavcu da ide hitno na more, umesto kući i na posao. Pomagao mu je i da uceni glavu gradskog sekretara Dragane Jovanović na sitnih 50.000-100.000 evra, koliko je oslabljenim zemunskim kriminalnim krugovima nudio za njenu likvidaciju.\nKao jedini neukaljan iz te garniture direktora beogradskih kliničkih centara izašao je dr Bajec iz KBC Dragiša Mišović i kao nagradu dobio na upravljanje Klinički centar Srbije, dok je tim kliničkim centrom ponovo zavladao SPS. Prilikom tog prelaska jasno se iskristalisala slika u srpskom zdravstvu - videlo se da grupu koju predvodi ministar zdravlja kontrolišu Dinkić i G17. Onu grupu koju predvode akademici Peško i Rakić na vlasti tako dugo drži direktno narkomafija, dok je Dragana Jovanović predvodnik ozlojeđenih poštenih lekara koji nemaju više šta da izgube.\nDoktor Đorđe Bajec je sve postigao zahvaljujući Demokratskoj stranci i neće nikada skretati sa koloseka koji mu stranka zacrta, ali je jasno da se u stranci vodi politika raskrinkavanja samo onih kriminalaca u zdravstvu od kojih Tadića neće da boli glava. Tako se Šubarević hapsi za sitno, a Peško ne dira za krupno, ili ako već treba da se uhapsi Ivanković, Dragana Jovanović mora da podnese ostavku, a da pri tom niko ne pokrene pitanje takvih nelogičnosti.\nSvakog u Demokratskoj stranci trebalo bi da bude sramota zbog takvih odluka. Unutar stranke postoji toliko krila, grupacija i struja da je više nego očigledno kvaziliderstvo pojedinih ministara, od kojih svaki ima svoje lekare koje gura na važna mesta. Takvu situaciju iskoristili su Dinkić i Milosavljević, koji imaju malu ali probranu grupu za pljačkanje u zdravstvu i šest godina čine stravične pronevere. Dinkić zna da je Tadiću najvažniji rejting i zato pljačke privodi kraju, pokušavajući da kroz organe Evropske unije zbrine svoje supljačkaše tipa Milosavljevića. Zato mu ova hapšenja Milosavljevićevih bliskih saradnika kao što su Milinić i Savić umnogome kvare miran transfer u svetske i evropske fotelje po receptu Gorana Svilanovića. Stoga je savetovao Milosavljeviću da se slučajno ne kuraži pred TV kamerama kad ih pohapse, nego da daje šture izveštaje - jer neko mora da bude žrtveni jarac - pa da više povede računa o tome da on ne bude taj žrtveni jarac. Posle tog razgovora Milosavljević je momentalno izgubio dva kilograma i dao samo kratku izjavu da je "zabrinut zbog hapšenja".\nOstaje tajna ko je javio Pešku da mu se sprema hapšenje kompanjona Berisavca, pa je u zadnji čas uspeo da ga upozori, kad ni Milosavljević to nije znao? Najverovatnije da je informacija došla iz Dačićevog kabineta u kome se još nalazi crvena članska karta druga Peška, sada revnosnog demokrate. Kada je Dragana Jovanović davala ostavku, odlučila je da za upućene napiše jasno pismo ko joj je pretio ubistvom i ko stoji iza pritisaka zbog kojih se povlači. Pošto je ministra uspela da slomi, a njegove intimuse pošalje u aps, zatvoru je jedino izmakao Peškov drugar Berisavac i to zbog dojave o kojoj je Dragana Jovanović odmah bila obaveštena. Tada je napisala da određeni krugovi (čitaj: tandem Peško-Rakić) ne dozvoljavaju dalja hapšenja zdravstvene mafije, već se spremaju da zadaju povratni udarac, verovatno ponovnim, ali sada kompletnim i trajnim zauzimanjem Kliničkog centra Srbije kao glavne zdravstvene ustanove u zemlji, što im najverovatnije Tadić daje u amanet pod uslovom da ostale bolnice oslobode svojih pritisaka.\nJadna li si, Srbijo, kad se predsednik plaši kriminalaca i pogađa se s njima nauštrb zdravlja građana!


Otvaranje podataka o reviziji\nPočetak Aktuelno Pod lupom Otvaranje podataka o reviziji\nDatum kreiranja: subota, 20 oktobar 2018\nNa predstavljanju hiljaditog revizorskog izveštaja predsednik DRI i generalni državni revizor, Duško Pejović, najavio je promene u radu te institucije, od kojih su neke zasnovane na predlozima koje je proteklih godina davala Transparentnost – Srbija. Кada je reč o predmetu revizorskih pregleda, on je ohrabrio „sve zainteresovane strane da nam se jave po pitanju predloga tema, jer je stručna kontrola javnih finansija naš posao, a pravo da znamo kako se troši javni novac je pravo svih građana“. http://www.dri.rs/…/Drzavna-revizorska-institucija-predstav…\nOvakvo ohrabrenje bi, po mišljenju TS trebalo propratiti i upućivanjem povratne informacije o tome šta je urađeno građanima i organizacijama koje su ukazale DRI na problem.\nU svom govoru, generalni državni revzor se osvrnuo direktno i na nedavni predlog Transparentnosti – Srbije za otvaranje podataka u posedu DRI kako bi oni bili lakši za korišćenje zainteresovanoj javnosti – svima onima koji žele da sami vrše poređenja po godinama i među subjektima revizije, da analiziraju objavljene podatke i da sami izvuku zaključke o poslovanju javnog sektora i delotvornosti revizije.\n„Кako bismo išli u korak sa vremenom, otvorićemo podatke iz izveštaja Institucije, naravno sa izuzetkom tajnih i privatnih podataka, u mašinski čitljive forme. Otvaranje podataka je veoma bitno, jer se na taj način značajno utiče na transparentnost, efikasnost i ekonomičnost.“ Reagujući na ovu najavu, Nemanja Nenadić, koji je prisustvovao ovom predstavljanju pozvao je i druge državne organe da otvore podatke koji se odnose na javne finansije, a zakonodavce da takvu obavezu predvide u propisima. „Trenutno je najaktuelniji Zakon o javnim nabavkama, čiji nacrt predviđa javnost mnogih važnih informacija, ali bi trebalo već sada precizirati da se one obavezno objavljuju u otvorenom formatu“ – rekao je on.\nJoš jedna važna promena u radu DRI, koja je u vezi sa inicijativama Transparentnosti, tiče se objavljivanja odazivnih izveštaja na vebsajtu DRI. DRI je u vezi sa tim najavila izradu formulara koji bi subjektima revizije olakšala izradu ovih izveštaja, jer su oni to do sada činili „na različite načine, često nekompletno, pa je DRI morala da traži dodatne dokaze“. Državni revizor je obećao da će odazivni izveštaji na revizorske izveštaje iz 2018. biti objavljivani na sajtu DRI. Podsećamo da je Transparentnost inicirala objavljivanje odazivnih izveštaja jer građani trenutno imaju na raspolaganju samo informaciju o tome koje probleme je DRI uočila i šta je preporučila u vezi sa time, ali ne i šta su revidirani subjekti uradili potom.


Gradska uprava Bihaća formirat će JP Aerodrom Bihać\nNaslovnica Krajina Bihać Gradska uprava Bihaća formirat će JP Aerodrom Bihać\nBihać – Gradska uprava Bihaća uskoro će gradskim vijećnicima Bihaća na razmatranje i usvajanje dostaviti Prijedlog Odluke o osnivanju JP Aerodrom Bihać čime će biti napravljen prvi korak ka realizaciju projekta izgradnje aerodroma.\nBudući da je jedan od uslova za dobivanje sredstava od viših nivoa vlasti za izgradnju aerodroma upravo formiranje preduzeća i uspostava privremenog menadžmenta, gradska uprava Bihaća priprema materijale za GV Bihać koje bi trebalo svojom odlukom formirati preduzeće.\nKako ističe Emdžad Galijašević, gradonačelnik Bihaća, u Nacrtu Budžeta F BiH planirano je dva miliona KM za izgradnju aerodroma Bihać i kroz osnivanje preduzeća grad Bihać pravi prvi korak ka početku izgradnje aerodroma na lokalitetu Golubića.\n“Moramo biti oprezni i korak po korak pripremati odluke i sve što je potrebno za izgradnju aerodroma Bihać. Podrška viših nivoa nije upitna i bitno je da ne obećajava nikakve megalomanske projekte i aerodrome kao u ranijem periodu, već da ozbiljno pripremimo teren za investiciju koja je za grad Bihać izuzetno važna. Postoji i interes privatnih kompanija koje se bave upravljanjem i izgradnjom aerodroma i već smo ugostili predstavnike jedne turske kompanije koja se upoznala sa projektom”, kazao je gradonačelnik Galijašević.


UN tim u BiH: Lokacija “Vučjak” neprikladna za smještaj migranata\nYou are here: Home / BiH / Vijesti / UN tim u BiH: Lokacija “Vučjak” neprikladna za smještaj migranata\n14.06.2019. By Off 63\nTim Ujedinjenih naroda (UN) u Bosni i Hercegovini izrazio je zabrinutost u vezi s odlukom o izmještanju migranata na lokaciju “Vučjak” – u uvjerenju da je neadekvatna.\nKako su naveli u saopćenju, lokacija je u blizini područja kontaminiranog minama i postoji velika opasnost od požara i eksplozije zbog mogućeg prisustva metana u tlu, jer je lokacija bila nekadašnja deponija.\nPozivaju vlasti da odmah prestanu s prebacivanjem migranata, dok ne bude na raspolaganju prikladnije mjesto i da one koji su već prebačeni u “Vučjak”, vrate na prvobitne lokacije.\nLokalitet “Vučjak” predstavlja zdravstveni i sigurnosni rizik i trenutno nije opremljen za smještaj migranata i izbjeglica u skladu s međunarodnim standardima.\nLokacija se nalazi u neposrednoj blizini područja kontaminiranog minama. Također postoji velika opasnost od požara i eksplozije zbog mogućeg prisustva metana u tlu, jer je lokacija bila nekadašnja deponija. Ukoliko ova dva ozbiljna rizika nisu procjenjena i eliminirana od strane nadležnih organa, lokacija ne može biti pogodna za boravak ljudi. Osim toga, na lokaciji nema sanitarnih čvorova i nema pristupa pitkoj vodi ili električnoj energiji. Pod ovim okolnostima, smještanje migranata i izbjeglica na ovoj lokaciji nije prihvatljivo, navodi se u saopćenju.\nUjedinjeni narodi shvataju zabrinutost lokalnog stanovništva i vlasti Unsko-sanskog kantona vezano za migrante i izbjeglice koji borave izvan četiri službena prihvatna centra u kantonu, posebno oni koji su boravili u javnim prostorima i praznim kućama, te potrebu za dodatnim prostorom za smještaj.\nMeđutim, naglašavaju da takve mjere treba preduzeti uz puno poštovanje prava migranata i izbeglica u skladu s međunarodnim pravom i domaćim zakonodavstvom, uključujući i humanitarne standarde kada se radi o lokacijana za smještaj migranata.\nBHRT saznaje: Dobojski odbor neće glasati na izborima za predsjednika SDS-a 14.06.2019.\nČetiri migranta uhapšena i četiri policajca povrijeđena tokom akcije u Bihaću 14.06.2019.


Rolex Paris Masters – Страна 2 – Novak Đoković\nUmor jači od Novaka u finalu Pariza\nNajbolji srpski teniser i od sutra ponovo prvi na svetu nije uspeo da osvoji petu titulu na Masters turniru u Parizu. Jučerašnji tročasovni maraton protiv Rodžera Federera uzeo je danak i nije dozvolio Novaku da u finalu pokaže tenis koji ga je krasio u prethodna tri meseca.\nFederer pao posle strašne borbe, Novak u finalu!\nTri godine Novak je neporažen u duelima protiv Rodžera Federera. Fenomenalna pobeda nad švajcarskim teniserom u polufinalu "Rolex Paris Masters"-a rezultatom 7:6 (8:6), 5:7, 7:6 (7:3) povećala je Novakovu prednost u međusobnim okršajima na 25-22 i omogućila mu da se u nedelju bori za 33. Masters titulu, a ukupno 73. u karijeri.\nJoš dva koraka Novaka dele od osvajanja pete titule na "Rolex Paris Masters"-u. Najbolji srpski teniser i od sledećeg ponedeljka prvoplasirani na ATP listi uspeo je da se vrati posle seta zaostatka i savlada petog nosioca Marina Čilića rezultatom 4:6, 6:2, 6:3 u čevtrtfinalu poslednjeg Mastersa u 2018. godini.\nNajbolji srpski teniser uspešno je započeo nastup na poslednjem Masters turniru u sezoni koji se održava u prestonici Francuske, Parizu. Nakon što je kao drugi nosilac na startu turnira bio slobodan, Novak je u drugom kolu nadigrao kvalifikanta iz Portugalije, Žoaoa Souzu.\nObjavljen je žreb za poslednji Masters u 2018. godini\nU periodu od 29. oktobra do 4. novembra u glavnom gradu Francuske biće odigran poslednji, deveti Masters turnir sezone koja je na izmaku. Nole će kao drugi teniser sveta biti drugi nosilac, a pohod na svoju petu titulu u Bersiju startovaće od drugog kola protiv Žoaoa Souze (Portugalija).


Halid Muslimović i Bariš spremaju koncert\nMladi talentovani pop pevač Bariš iz Turske pozvao je svoje kolege da se odazovu apelu za pomoć žrtvama u poplavi u Srbiji i Bosni i Hercegovini. Bariš je tako održao koncert u turskom gradu Giresun, gde je pozvao sve ljude dobre volje da pomognu poplavljenim\nHalid Muslimović i Bariš, foto: promo\nTurska je jedna od prvih zemalja koja je izašla u susret našem području u hrani, opremama za bebe i finasiskoj pomoći. Legendarni pevač Halid Muslimović posebno je zahvalan što u teškim trenucima nisu zaboravili njegov gard Prijedor i sve ljude kako u Bosni tako i u Srbiji.\nIz zahvalnosti prema ljudima velikog srca Halid se sprema da održi veliki solistički koncert i ugosti sve one ljude iz Turske koji su pomogli kada je bilo najteže.\nOno što je posebno zanimljivo da će jedan od gostiju koncerta biti upravo i mladi pevač Bariš, sa kojim Halid ima i neke ozbiljne muzičke planove. O čemu je tačno reč Halid kao ni Bariš nisu hteli da otkrivaju, a nama ostaje da vidimo da li će doći do novog dueta ili će Bariš da snimi neku pesmu u Halidovom stilu.\nTAGOVI: koncerthumanost123Halid Muslimović


Beta 12. januara 2020. 10:10\nLibijska medjunarodno priznata Vlada nacionalnog jedinstva (GNA) prihvatila je primirje u Libiji na koje su pozvali Moskva i Ankara, nekoliko sati pošto je to prihvatio njihov rival komandant Kalifa Haftar.\nPredsednik Vlade nacionalnog jedinstva – koju priznaju Ujedinjene nacije, Fajez al Saradž, najavio je u saopoštenju da se uvodi primirje od 0,01 u nedelju 12. januara, ističući „legitimno pravo“ svojih snaga da odgovore na svaki napad ili agresiju koja bi mogla da dodje od druge strane.\nNešto pre ponoći libijske istočne snage odane komandantu Haftaru takodje su najavile da će početi da poštuju primirje od 0.01 u nedelju, ne navodeći poziv Moskve i Ankare.\nHaftarove snage su, takodje u kratkom saopštenju, navele da će odgovor biti oštar u slučaju kršenja primirja od suprotstavljene strane.\nArtiljerijska vatre čula se nešto posle ponoći iz centra Tripolija, gde je sedište GNA, pre nego što je zavladao krhki mir u predgradju glavnog grada Libije gde se snage GNA od 4. aprila prošle godine suprotstavljaju ofanzivi snaga koje podražvaju Haftara.\nErdogan i Putin su u sredu u Istanbulu zatražili uvodjenje primirja, a juče je Turska zatražila od Rusije da ubedi komandanta Haftara da poštuje primirje.


Sead Sadiković (Screenshot TVCG - arhiva)\nBIJELO POLJE —\nNovinar Televizije Vijesti Sead Sadiković napadnut je u subotu od strane grupe ljudi sa crnogorskim zastavama oko 20 sati u centru Bijelog Polja, potvrdili su zvaničnici.\nPortparolka i tužiteljka iz Osnovnog državnog tužilaštva u Bijelom Polju Danijela Đuković rekla je Televiziji Crne Gore da je grupa osoba napala Seada Sadikovića oko 20 sati u centru tog grada.\nTužiteljka je navela da je do napada došlo u trenutku kada je kroz centar grada prolazila kolona vozila sa istaknutim crnogorskim zastavama.\nIdentifikovane su i privedene dvije osobe, a utvrđuje se identitet drugih za kojima se traga, dok je u toku saslušavanje svjedoka, od kojih su neki već saslušani, a biće izuzetini snimci sa video nadzora.\nSadiković, koji je u napadi zadobio lakše povrede, rekao je TV Vijesti da ga je, nakon upućenih psovki i uvreda, napalo pet-šest momaka.\n“Odbranili su me ljudi koji su šetali glavnom ulicom. Još jedan paradoks - udarali su me crnogorskom zastavom, valjda kad udaraju crnogorskom zastavom manje boli", rekao je Sadiković za TV Vijesti.\nSadiković je rekao i da nada da će se tenzije smiriti i dodao: "Bože oprosti im, ne znaju što rade".\nPortal Vijesti navodi da je Sadiković napadnut tokom “patriotskog skupa” u tom gradu, kao i da su na društvenim mrežama ranije danas pozivani "Crnogorci da u 18 časova u svim gradovima započnu auto-kolone", u znak otpora "fašizmu i zdravstvenom genocidu".\nVijesti prenose i nezvanični izvor iz Uprave policije, koji je rekao da “policija preduzuma aktivnosti u cilju identifikovanja lica koja su fizički napala navinara Seada Sadikovića”.\n“Više lica se nalazi u Centru bezbjednosti Bijelo Polje od kojih se prikupljaju obavještenja u cilju utvrđivanja okolnosti ovog događaja. Policijsko - tužilačke aktivnosti su u toku a javnost će o svim preduzetim radnjama biti blagovremeno obaviještena", rekli su nezvanično iz UP i dodali da čine sve “da pronađu svakog napadača".\nNapad na novinara Seada Sadikovića najoštrije je osudio potpredsjednik Vlade Dritan Abazović, navodeći da je policija identifikovala i privela dva lica, te da je sa dogadjajem upoznat i tužilac.\n"Pozivam građane na mir, suzdržanost i solidarnost koji su kao nikad potrebni Crnoj Gori", napisao je Abazović na Tviteru.\nNapad na novinara Vijesti osudio je i premijer Zdravko Krivokapić koji je pozvao nadležne organe da istraže slučaj do kraja.\n"Ovakvi napadi su nedopustivi i predstavljaju atak na slobodnu riječ i demokratiju, što nećemo tolerisati", saopštio je Krivokapić na Tviteru.\nPredsjednik Crne Gore Milo Đukanović osudio je večerašnji napad na Sadikovića, navodeći da “nasilje nije znak raspoznavanja evropske i kulturne Crne Gore”.\n"Sigurnost i zaštita novinara i bezbjedno okruženje su preduslov izgradnje demokratskog društva", napisao je Đukanović na Tviteru.\nPovodom napada na Sadikovića oglasili su se iz Društva profesionalnih novinara Crne Gore i saopštili da su šokirani napadom na kolegu, te da smatraju odgovornim za napad "sve one koji mjesecima raspiruju tenzije u Crnoj Gori".\nU saopštenju se navodi da je Sadiković član Upravnog odbora DPNCG i ističe da će to udruženje insistirati na pooštravanju kazni za sve koji prijete i napadaju novinare, kao i za one koji provociraju i "huškaju da do toga dođe".\nOni su pozvali nadležne da što prije rasvijetle napad i počinioce najoštrije kazne.


Dušan Tadić nezgodno udario u stativu kad je postigao gol u Ligi šampiona\nUrnebesan komentar srpskog kapitena: „Stativi želim brz oporavak“ /foto, video/\nDušan Tadić, kapiten reprezentacije Srbije, postigao je bizaran pogodak za svoj Ajaks u utakmici Lige šampiona protiv Borusije iz Dortmunda.\nTadić je pokrenuo preokret pošto je njegova ekipa gubila, postigao je gol u 72. minutu, a Ajaks je na kraju pobedio sa 3:1.Tadić je sjajno reagovao posle odbijene lopte, uklizao je ka njoj uz levu stativu, zatresao je mrežu, ali i doživeo nezgodu.U nameri da loptu sprovede u gol Tadić je nezgodno udario u stativu i posledice toga je osećao čak i tokom proslave gola.„Stativi želim brz oporavak“, naveo je Tadić na društvenim mrežama posle utakmice.Srećom, sve se završilo bez većih posledica, srećom po Tadića i Srbiju jer je našoj reprezentaciji neophodan za predstojeću utakmicu kvalifikacija za Svetsko prvenstvo protiv Portugalije 14. novembra.\nTadić je pokrenuo preokret pošto je njegova ekipa gubila, postigao je gol u 72. minutu, a Ajaks je na kraju pobedio sa 3:1.\nTadić je sjajno reagovao posle odbijene lopte, uklizao je ka njoj uz levu stativu, zatresao je mrežu, ali i doživeo nezgodu.\nU nameri da loptu sprovede u gol Tadić je nezgodno udario u stativu i posledice toga je osećao čak i tokom proslave gola.\n„Stativi želim brz oporavak“, naveo je Tadić na društvenim mrežama posle utakmice.\nSrećom, sve se završilo bez većih posledica, srećom po Tadića i Srbiju jer je našoj reprezentaciji neophodan za predstojeću utakmicu kvalifikacija za Svetsko prvenstvo protiv Portugalije 14. novembra.


Rast siromaštva za 50 odsto usled klimatskih promena? - Penzin\nMeteorološka agencija UN upozorava da je moguć rast siromaštva u svetu za 50 odsto usled klimatskih promena.\nSvetska meteorološka agencija UN (SMO) upozorila je da bi broj ljudi kojima je potrebna međunarodna humanitarna pomoć mogao porasti za 50 odsto sled sve većeg broja vremenskih nepogoda. Ovaj rast, kako predviđaju u SMO, desiće se do 2030. godine. Poređenje je pravljeno sa podacima iz 2018. godine. Tada je za 108 miliona ljudi širom sveta bilo potrebno obezbediti humanitarnu pomoć.\nIzveštaj o stanju klimatskih agencija za 2020. godinu je sastavilo 16 međunarodnih agencija i finansijskih institucija. U izveštaju se pozivaju vlade država da ulože više novca u sisteme ranog upozoravanja. Ovi sistemi mogu poboljšati sposobnost zemalja da se pripreme, odgovore na prirodne katastrofe i ublaže njihov uticaj.\n„Iako je kovid 19 stvorio veliku međunarodnu zdravstvenu i ekonomsku krizu od koje ćemo se godinama oporavljati, od ključne je važnosti zapamtiti da će klimatske promene i dalje predstavljati stalnu i sve veću pretnju ljudskim životima, ekosistemima, ekonomijama i društvima u vekovima koji dolaze“, rekao je Peteri Talas, generalni sekretar SMO.\n„Oporavak od pandemije kovida 19 prilika je da se krene napred održivijim putem ka elastičnosti i prilagođavanju u svetlu antropogenih klimatskih promena“, istakao je Talas.\nFotografija: Istra, Pxhere\nKlimatske promene ubijaju volju za seksom – Manje seksa, manje beba\nOsam načina kako klimatske promene štete ljudskom rodu (1)\nOsam načina kako klimatske promene štete ljudskom rodu (2)\nOsam načina kako klimatske promene štete ljudskom rodu (3)\nZa klimatske ekstreme odgovorni atmosferski talasi\nTags:klimatske promenePeteri TalassiromaštvoSvetska meteorološka agnecija UN\nFizička lica koja ostvaruju prihod u inostranstvu - da plate porez Srbiji


! /Novi Fiatov terenac mogao bi se proizvoditi u Srbiji / Radio Sarajevo\nFoto: Fiat/Fiat 500X\n! / Novi Fiatov terenac mogao bi se proizvoditi u Srbiji\n13. 08. 2019. u 19:15:00 Radiosarajevo.ba\nGlobalni šef brenda Fiat Olivier Francois otkrio je da ta kompanija radi na porodičnom terencu sa sedam sjedišta koji će se vjerovatno proizvoditi u Srbiji, objavio je danas italijanski internet portal Clubalfa.it.\nOvaj crossover model će se vjerovatno proizvoditi u srpskoj fabrici, zajedno sa obnovljenim Fiatom 500L s novim hibridnim motorom i potvrđenim benzinskim motorima "Firefly", objavio je portal izjavu globalnog šefa brenda Fiata, prenosi Tanjug.\nPlanovi Fiat-Chrysler automobila (FCA), kako je objavljeno, zasnovani su na zahtjevu da se ova kompanija uključi u električnu trku što se smatra ključem za oživljavanje torinske marke automobila, navodi portal.\nFCA ima fabriku u Kragujevcu, a kako je objavljeno, svoj brend na europskom tržištu planira da osnaži nizom novih modela automobila.\nTagovi: Fiat Srbija Kragujevac automobili\nNjemačka / Kakva šteta: U vožnji se zapalio i izgorio Fiat vrijedan 150.000 eura\nTežak period / Ključni razlozi zbog kojih je Alfa Romeo u krizi\nUspjesi / Od Tychyja, preko Kragujevca, do Melfija: Fiat 500 u "tiražu" od 3 miliona\nVremeplov / "Posao stoljeća" prije 35 godina: Kako je Yugo stigao i proveo se u Americi


Potražnja za oko 50 zanimanja Potražnja za oko 50 zanimanja\nPotražnja za oko 50 zanimanja\nObjavljeno: 23. 2. 2012 u 09:45h\nIstraživanja Republičke agencije za razvoj malih i srednjih preduzeća (RARS) identifikovala su oko 50 zanimanja za kojima postoji velika potražnja, među kojima su recepcioneri, kuvari, (šefovi) rukovaoci specifičnom opremom i mašinama.\nDirektor Agencije Slobodan Marković rekao je da se radi na definisanju zahtjeva pojedinih radnih mjesta i njihovom pretvaranju u program i plan obuka, te uspostavljanju sistema koji će omogućiti ljudima da se edukuju za ova zanimanja i za to dobiju validne sertifikate.\nMarković je napomenuo da je Srpska zaokružila set mehanizama za podršku stvaranju novih i jačanju postojećih malih i srednjih preduzeća, gdje je ukinut dobar dio administrativnih barijera, osnovana Investiciono-razvojna banka koja nudi povoljne kredite i uspostavljen Garantni fond da bi se olakšala kolaterala.\nOn je rekao da je posebnu pažnju Agencija posvetila preduzetničkoj edukaciji i uspostavila vaučer šemu, koja čini dostupnim konsultantske usluge.\nNapominjući da nedostaje fond rizičnog kapitala što će biti realizovano u dolazećem vremenu, Marković kaže da je RARS uložila mnogo napora da uspostavi direktnu komunikaciju između sektora malih i srednjih preduzeća i lokalnih zajednica.\nPrema njegovim riječima, dosta je urađeno na edukaciji zaposlenih u lokalnim upravama da bi samostalno mogli pripremati razvojne projekte po metodologiji EU s kojima će se aplicirati prema sredstvima evropskih fondova.\n“U ovom trenutku imamo oko 60 spremnih projektnih prijedloga svih lokalnih zajednica u Srpskoj, a u ovoj godini očekujemo i javni poziv za finansiranje ovakvih projekata namijenjen lokalnim zajednicama”, naveo je Marković.


U Frontu za 24 sata rođeno 30 beba | Glas javnosti\npetak 8. mart 2013.\nPočetna > Beograd > U Frontu za 24 sata rođeno 30 beba\nU Frontu za 24 sata rođeno 30 beba\nBEOGRAD - U beogradskim porodilištima u toku 24 sata, u periodu od 5. do 6. marta, rođene su 74 bebe, od čega 30 u GAK "Narodni front", pišu 24 sata.\nLekar koji je bio u dežurnoj ekipi rekordnog dana kaže da su bez poteškoća porodili 30 žena. Zanimljivo je da je isti lekar bio u smeni i u prethodna dva navrata kada su padali rekordi u "Frontu".\nU ovoj bolnici u jednoj smeni radi pet lekara, dok se u porođajnim boksovima nalazi deset kreveta.\n"U periodu 5. na 6. mart bila je velika gužva i radili smo uobičajene procedure, samo malo ubrzanim tempom. Tokom 24 sata svih deset kreveta bili su non-stop puni, žene su se samo smenjivale, a dežurni tim lekara je kao i uvek profesionalno i bez muke uspeo da porodi sve mame. Radimo u velikom porodilištu i navikli smo na veliki broj porođaja, pa nas retko šta u tom smislu može iznenaditi", kaže Dragana Mladenović, glavna sestra.\nU lekarskom timu koji je bio dežuran kada je rođeno 30 beba, svaki lekar porodio je minimum pet žena, a kolegijalno insistiraju da se "vode kao tim".\n"Sigurno sam porodio bar pet žena u ta 24 sata, a iskren da budem i ne sećam se tačnog broja, jer je bila velika gužva. Ipak, pamtim dan kada su u našem porodilištu rođene čak 42 bebe i to se ponovilo još jednom, a oba puta kada smo oborili rekorde u broju rođenih beba, ja sam bio u smeni", kaže dr Dobrivoje Smiljković iz dežurnog tima.\nOn naglašava da jedan lekar nikada ne porađa više žena istovremeno.\n"Mogu svi kreveti da budu puni i, iako u boksovima radi pet lekara, jedan lekar porađa samo jednu ženu. Kada se jedna od njih porodi, u njen krevet donose sledeću i tako redom, nikada ne porađamo istovremeno više njih, niti one sve mogu biti u istom porođajnom procesu u isto vreme", kaže ovaj ginekolog-akušer.


Uslovi Korišćenja i Privatnost - Ponuda Poslova\nPOLITIKA PRIVATNOSTI INTERNET SAJTA PONUDAPOSLOVA.COM\nNaš sajt priznaje iceni Vaše pravo na poverljivost podataka te se obvezuje na očuvanje privatnostii sigurnosti informacija koje putem web stranica na domenu PONUDAPOSLOVA.COM snama podelite. Niti jedna privatna informacija neće biti prosleđena trećimosobama bez Vašeg prethodnog dopuštenja.\nVrlo nam je bitno Vaše razumevanje načina na koji prikupljamo i koristimoVaše podatke. Ova Politika privatnosti stoga objašnjava našu onlineinformacionu praksu, prikupljanje i korišćenje Vaših podataka te načine na kojemožete stupiti s nama u kontakt.\nVaše korišćenje stranica na ovom sajtu podrazumeva da ste saglasni s ovomPolitikom privatnosti.\nOvaj sajt prikuplja samo one informacije koje su bitne za ostvarenje svrheovih internet stranica, a to je omogućavanje korisnicima da međusobnorazmenjuju informacije.\nOvaj sajt garantuje da će poverljivo čuvati sve podatke o svojim klijentima.Podatke neće prosleđivati, prodavati, iznajmljivati ni razmenjivati s trećimosobama bez Vašeg odobrenja.\nSajt se obvezuje na čuvanje podataka o svojim korisnicima, osim u slučajuteškog kršenja pravila sajta i nezakonitih aktivnosti korisnika.\nGoogle, kao dobavljač treće strane, koristi kolačiće (cookies) za prikazivanjeodgovarajućih oglasa na našim stranicama.\nPomoću kolačića DART Google prikazuje oglase svim čitaocima našeg sajta naosnovu njihovih poseta našoj web lokaciji i drugim web lokacijama na internetu.\nVi kao korisnici možete deaktivirati korištenje DART kolačića posetom pravila oprivatnosti Google oglasa i sadržajne mreže.\nKorištenjem naših web stranica ustupate nam pravo pribavljanja i korišćenja informacijakoje ste ostavili na sajtu na način na koji je to ovde izneseno. Ukolikopromenimo neke uslove u našoj Politici privatnosti, te ćemo promene objaviti naovoj stranici kako biste uvek imali uvid u način na koji koristimo podatke kojeste nam poverili.\nUkoliko imate dodatnih pitanja o našoj Politici privatnosti, molimo Vas danam se javite putem obrasca/formulara za kontakt, odnosno e-mailom.\nBilo kakve izmene i dopune ove Politike privatnosti neće biti važeće ukolikonisu objavljene na ovim internet stranama. Svaka izmena koju objavimo na ovimweb stranama odmah postaje važeća, a svako Vaše dalje korišćenje sajta iliponuđenih usluga podrazumevaće da prihvatate izmenjene odredbe.\nOve internet stranice mogu sadržati linkove koji vode na druge web stranice.Naš sajt nije odgovoran za sadržaj ni Politiku privatnosti tih sajtova. Ukolikosaznate da te web stranice vode na treće web stranice s neprikladnim sadržajemili nepovoljnom Politikom privatnosti, obavestite nas o tome te ćemo takvelinkove otkloniti.\nZahvaljujemo Vam na korišćenju našeg internet servisa.


25. Sep 2000 17:30 (GMT+01:00)\nSvetski mediji o izborima\n"Njujork tajms": "Mračno" raspoloženje u vladajućoj stranci. Nedoumice oko mirne predaje vlasti\nBEOGRAD (Beta) - Veliki svetski listovi u izveštajima o izborima u SR Jugoslaviji najčešće navode da i opozicija i koalicija levice tvrde da su pobedili.\n"Njujork tajms" piše da su opozicioni lideri "s entuzijazmom" rano u ponedeljak ujutru saopštili da njihov kandidat Vojislav Koštunica ubedljivo vodi na predsedničkim izborima održanim u nedelju, ali da i predstavnici vlasti i dalje tvrde da je jugoslovenski predsednik Slobodan Milošević u vođstvu.\nList prenosi reči neimenovanih zvaničnika Miloševićeve Socijalističke partije Srbije, koji su, u neformalnom razgovoru, rekli da je raspoloženje u vladajućoj stranci mračno i da je nastala konfuzija oko toga kako da se odgovori na rezultate glasanja.\nRano jutros, dodaje se, bilo je nagoveštaja da bi se socijalisti mogli opredeliti da dopuste drugi krug predsedničkih izbora, između Miloševića i Koštunice, umesto da jednostavno proglase pobedu uz pomoć izborne prevare, što bi zahtevalo milion fantomskih glasova.\nPrenoseći rezultate koji su tokom noći i ranog jutra saopštavani iz partijskih izbornih štabova, "Njujork tajms" piše da se pojedini zvaničnici u SPS zalažu za drugi krug izbora, u nadi da će odziv biti manji, ali opozicija, analitičari i istraživači javnog mnjenja veruju da bi to bila definitivna pobeda za Koštunicu.\nLondonski "Fajnenšel tajms" piše da su rano jutros i Demokratska opozicija Srbije i vladajuća koalicija objavile svoju pobedu na "problematičnim izborima", obeleženim štimovanjem glasova i zastrašivanjem birača.\nList navodi da je Srpska radikalna stranka, bivši koalicioni partner SPS-a i JUL-a, "usred zbrke izazvane nepoznanicom kada će izborna komisija (koju kontroliše vlada) objaviti rezultate izbora, saopštila da opozicioni kandidat Vojislav Koštunica vodi ispred Slobodana Miloševića sa 47 prema 42 odsto".\nDnevnik istovremeno citira Srđana Bogosavljevića, direktora nezavisne beogradske agencije za istraživanje javnog mnjenja SMMRI, da "Koštunica dobija na svim biračkim mestima na kojima je ranije redovno pobeđivao Milošević".\nLondonski "Tajms" navodi da se Slobodan Milošević protekle noći suočio sa najvećim izazovom u svojoj decenijskoj vladavini i dodaje da rekordan broj glasača na predsedničkim izborima sugeriše veliki dobitak opozicionog kandidata Vojislava Koštunice.\n"Indipendent" javlja da opozicija, tvrdeći da je pobedila, traži od Miloševića da mirno preda vlast posle 13 godina vladanja.\nMeđutim, Milošević ne pokazuje znake da će priznati poraz, ocenjuje britanski dnevnik, citirajući izjavu Nikole Šainovića da Milošević "vodi".


Rijeku Sanu i dalje uništavaju strani investitori i domaće vlasti – Bistro Bosno i Hercegovino!\nRijeku Sanu i dalje uništavaju strani investitori i domaće vlasti\n15. Decembra 2017. 5. Juna 2019. Senad\t0 Comments\nKoalicija za Sanu je uputila dopis Vladi Republike Srpske, Ministarstvu industrije, energetike i rudarstva RS i Komisiji za koncesije u kojem se navodi da je investitoru, u ovom slučaju austrijsko-njemačkoj firmi KELAG, opet istekao koncesioni ugovor za izgradnju hidrolektrane „Medna“. Dopisom je zatraženo da se preispita i raskine koncesioni ugovor koji je već četiri puta produžavan, a niti jednom nije ispoštovan od strane investitora.\n„Investitor već četvrti put ignoriše i prekoračuje rokove koncesionog ugovora na šta Koalicija već dugi niz godina ukazuje i neumorno apeluje da se ugovor raskine i zaustavi uništavanje rijeke Sane“, izjavio je koordinator Koalicije za Sanu Goran Krivić.\nDa podsjetimo, investitor “LSB Elektrane” iz Banjaluke, pod okriljem “Interenergo” d.o.o. Ljubljana, koji je u vlasništvu austrijsko-njemačke kompanije Kelag International, gradi malu hidroelektranu “Medna” na samim izvorima rijeke Sane. Nakon svih argumenata koje preko osam godina koristi i naglašava, Koalicija za Sanu je 2016. godine izradila i Studiju ekonomske opravdanosti i tako dokazala ekonomsku neisplativost ovog projekta i negativan finansijski efekat po budžete opštine Ribnik i Republike Srpske u iznosu od preko milion maraka.\nUvidom na terenu potvrđena je opravdana sumnja Koalicije za Sanu da se gradnja derivacionog tunela mijenja iz betonskih u prefabrikovane cijevi od poliestera što dovodi do izmjene tehnologije i hidrauličnih karakteristika derivacionog tunela koje će nedvosmisleno uticati na ekološke karakteristike MHE „Medna“, a samim tim i na rijeku Sanu. Povodom ovoga Koalicija za Sanu je uputila dopis Republičkoj upravi za inspekcijske poslove kojim zahtijeva izlazak građevinskog i ekološkog inspektora na lice mjesta i nakon uvida postupanje u skladu sa njihovim nadležnostima.\n„Nakon osam godina borbe i pored započete izgradnje hidroelektrane Medna, nije kasno da se sačuva rijeka Sana. Nadležnim institucijama u RS, kao i investitorima u Austriji i Njemačkoj, šaljemo poruku da će hidroelektrana Medna, ukoliko bude izgrađena, biti zapamćena kao jedan od najvećih promašaja i zločina nad prirodom i ljudima“, poručuju iz Koalicije za Sanu.\nKoalicija za Sanu, koju čine 23 udruženja ljubitelja prirode i sporta, zajedno sa Opštinom Ribnik već godinama pokušava da spriječi ovaj zločin protiv prirode i građana.\n← Odbijeno izdavanje odobrenja za izgradnju TE Banovići\nDodijeljene nagrade mladim banjalučkim ekolozima →\nAmbalaža – novac koji bacamo!\nJezero Drenova: Održana 2. “Štukijada”\n17. Aprila 2016. 5. Juna 2019. Senad 0\nGlavni krivac za poplave je hidroelektrana “Mratinje“


Ramform Titan dzavršio 3D geofizičko snimanje blokova 30 i 26 – Bankar.me\nFebruary 19, 2019 CRNA GORA, ENERGETIKA, SVE VIJESTI Leave a comment\n“3D geofizičko snimanje površine blokova 30 i 26 završeno je u ponedjeljak u 22 sata i 30 minuta. Snimanje podmorja na ovim blokovima trajalo je devet dana rada i završeno je bez zastoja u radu”, navodi se u saopštenju Uprave.\n“Licencirani posmatrači morskih sisara i kornjača koji se nalaze na brodu Ramform Titan u periodu prikupljanja 3D geofizičkih podataka nijesu registrovali promjene koje bi mogle da ukažu na negativan uticaj snimanja na biodiverzitet mora. Pored toga u ovom periodu nije zabilježeno prisustvo morskih sisara i kornjača u ‘sigurnosnoj’ zoni”, dodaje se u saopštenju.\n„U narednom periodu slijedi obrada prikupljenih podataka, što će u konačnom rezultirati njihovom interpretacijom i konkretnim saznanjima o stanju ugljovodoničnog potencijala crnogorskog podmorja na blokovima 30 i 26”, zaključuje se u saopštenju.\nPOJMOVInafta u crnoj gori Nafta u Jadranu reform titan\nPrevious ,,100 najvećih u Crnoj Gori 2019“ – projekat namijenjen kompanijama koje kontinuirano postižu odlične rezultate\nSljedeći Velika nagradna igra Telenora: Tapni i osvoji iPhone XS!


Broj povrijeđenih u Džeržinsku raste: 79 ljudi zatražilo pomoć ljekara\nSubota, 1.06.2019., 19:43 Subota, 1.06.2019., 19:43\nU eksploziji u fabrici eksploziva u ruskom gradu Džeržinsk povrijeđeno je 79 osoba, javile su ruske vlasti.\nNesreća se dogodila u naučno-istraživačkom institutu “Kristal” u Džeržinsku koji se nalazi oko 400 kilometara istočno od Moskve u oblasti Nižni Novgorod.\n– Prema posljednjim informacijama 79 osoba zatražilo je ljekarsku pomoć poslije eksplozije u Kristalu, 38 radnika u fabrici i 41 stanovnik grada. Nema djece među povrijeđenim – navelo je u saopštenju Ministarstvo zdravlja.\nPovrijeđeni su pogođeni fragmentima šrapnela, ranije je rekao portparol bolničkih vlasti, prenijela je ruska agencija Interfaks.\nPrema predstavnicima fabrike na koje se poziva Interfaks pet osoba koje su radile u zoni fabrike gdje se dogodila eksplozija uspješno je evakuisano.\n– Dogodila se eksplozija u jednoj od radionica, poslije čega je uslijedio požar koji se proširio na stotinak kvadratnih metara – rekao je portparol hitnih službi, prenose ruske agencije.\nPožar je potpuno ugašen a otvorena je istraga oko mogućeg kršenja bezbjednosnih normi.\nInstitut “Kristal” je otvoren pedesetih godina prošlog vijeka i bavi se stvaranjem eksplozivnih materija, kao i tehnologija za njihovu bezbjednu proizvodnju, testiranje, transport i korišćenje.


KOMPANIJA NELT U AFRICI: Prvi srpski brend u Angoli - Nira Press\nPočetna » KOMPANIJA NELT U AFRICI: Prvi srpski brend u Angoli\nZa ulazak na drugi kontinent Nelt je odabrao zemlju sa najvećim potencijalom ekonomskog rasta u regionu, ali je ubrzo svoje poslovne operacije proširio na još neke zemlje podsaharskog klastera. Prve prodajne operacije započete su krajem marta 2011. godine sa 12 zaposlenih, a danas upošljava preko 70 lokalnih radnika, dok sedam iskusnih menadžera i eksperata iz Srbije daju podršku ovom biznisu\nKompanija Nelt Co obeležila je sredinom juna ove godine dve decenije uspešnog poslovanja tokom kojih je od veleprodajne firme postala lider u pružanju usluga u oblastima distribucije robe široke potrošnje, logistike, proizvodnje, maloprodaje i marketinga. Sa 3.000 zaposlenih, u osam zemalja na dva kontinenta, sa više od 100 principala koje opslužuje sa skoro hiljadu vozila i sa skladišnim kapacitetima od 115.000 kvadratnih metara, Nelt je u regionu zapadnog Balkana lider u distributivnom poslu, koji servisira godišnje 30.000 prodajnih mesta.\nPoslovni odnos sa kompanijom Procter & Gamble (P&G) omogućio je kompaniji Nelt da započne poslovne operacije i u Africi. Time je ispunjena vizija internacionalnog širenja i strategija P&G da se pokriju nepokrivena ili nedovoljno pokrivena tržišta. Zajedničkom analizom potencijala, dugoročnih perspektiva rasta zemalja u regionu, kao i procenom rizika poslovanja odlučili su se za podsaharski klaster zemalja, koji prema P&G klasifikaciji obuhvata Angolu, Zambiju, Zimbabve, Mozambik i Malavi.\nGeografski gledano, podsaharski region u Africi danas ima više od 760 miliona stanovnika, a procena je da će do 2025. godine imati 1,2 milijarde, odnosno 1,7 milijardi stanovnika do 2050. Istovremeno, u centralnoj i istočnoj Evropi populacija će stagnirati i počeće naglo da se smanjuje nakon 2020. godine.